Memperingati 14.2 Februari, Hari Leftenan Adnan

Kita semua tahu apabila Jepun melancarkan kempen mereka di Asia semasa Pe.ra.ng Dunia Kedua (WW II), kemaraan mereka sukar digugat oleh mana-mana te.nt.era termasuk kuasa besar.

Sehinggakan ada beberapa pihak yang berpandangan kemaraan mereka seperti taktik Blitzkrieg yang digunakan pihak Na.zi Jerman di Eropah. Namun, Pert3mpuran Pasir Panjang menjadi saksi kepada jentera pe.rang ini terhalang angkara keberanian sekumpulan as.kar Melayu di bawah pimpinan Allahyarham Leftenan Adnan Saidi.

Allahyarham dilahirkan di Sungai Ramal, Kajang, Selangor pada tahun 1915 dari sebuah keluarga Melayu Minangkabau. Beliau merupakan anak sulung dari tiga adik beradik dan adik-adiknya, Ahmad dan Amarullah mengikut jejak langkahnya sebagai te.ntera.

Ahmad terbvnuh apabila kapal pe.rang HMS Pelanduk karam selepas dise.rang pihak Jepun dalam perjalanan ke Australia. Sementara Amarullah pula terselamat dari kancah pe.ra.ng WW II dan kini menetap di Kajang.

Selepas Rejimen Askar Melayu Diraja (RAMD) ditubuhkan, Allahyarham merupakan antara orang pertama yang menyertai rejimen tersebut. Beliau menyertai RAMD pada tahun 1933 semasa berusia 18 tahun.

Untuk tahun-tahun berikutnya, Allahyarham merupakan as.kar terbaik dalam unitnya dan mendapat penghormatan sebagai pegawai Melayu pertama apabila mendapat kenaikan pangkat sebagai sarjan pada tahun 1936.

Setahun selepas itu, beliau menghadiri sekolah latihan pegawai di Singapura dan menjadi pegawai bertauliah Melayu pertama.

Semasa tempoh itu juga, Allahyarham berkahwin dengan guru sekolah, Sofiah Fakir. Selepas mereka berkahwin, beliau memindahkan keluarganya ke Singapura kerana merasakan Singapura masih selamat dari ancaman te.ntera Jepun.

Namun selepas mendengar berita kemaraan te.ntera Jepun dari utara dan pantai timur Semenanjung Tanah Melayu semakin menghampiri Singapura, Allahyarham memindahkan keluarganya kembali semula ke Kajang.

Salah seorang anak Allahyarham, Mokhtar bercerita:

“Saya baru berusia 4 tahun. Saya tak sedar itulah kali terakhir saya akan bertemu dengan ayah saya. Saya dan adik saya bersalaman dengan ayah sebelum dia meninggalkan. Dia hanya berpesan sedikit saja iaitu jaga diri dan jangan nakal. Saya boleh nampak ibu kelihatan sedih. Tetapi dia tidak mengatakan apa-apa.”

Ada sebab mengapa Jepun memfokuskan se.ra.ngan mereka ke atas Singapura. Singapura merupakan simbol kepada kekuasaan koloni Britain dan jika Singapura jatuh ke tangan Tokyo, ia merupakan satu malapetaka kepada London.

Maka atas sebab itulah, London memilih Arthur Percival sebagai pemerintah te.nte.ra mereka di Malaya. Selepas dilantik, perasaan Percival bercampur-baur di mana beliau merasakan perlantikannya itu ibarat tidak aktif sebagai pemerintah terntera jika p3rang tidak meletus di sebelah sini.

Namun jika pe.rang benar-benar meletus, maka ini menimbulkan satu dilema bila melihat kekurangan ketara pada t.entera yang dimilikinya. Ini ditambah pula dengan kekurangan pengalaman yang dimilikinya kerana buat kali pertama dalam kariernya, Percival diberi peluang mengetuai pasukan te.ntera.

Selepas Jepun berjaya mendarat di Tanah Melayu dan semakin menghampiri Singapura pada Februari 1942, semua aset yang dimiliki pihak Britain digerakkan untuk mempertahankan Singapura.

Ini termasuklah Brig3d Inf4ntri Pertama Malaya diketuai Leftenan Kolonel Mordaunt Ellington di mana salah satu platun diketuai oleh Allahyarham. Pasukan Allahyarham diberi peranan mempertahankan Bukit Candu dari jatuh ke tangan Jepun.

Bukit Candu amat penting kerana pertama, tempat tertinggi menghadap pulau dari sebelah utara dan kedua, di sinilah semua infrastruktur penting kete.nteraan Britain termasuk hospital p.rang, depot s.njata dan bekalan.

Pert.mpuran pertama antara 4skar Melayu dengan 4skar Jepun meletus pada pukul 2.00 petang, 13 Februari 1942. Divisyen Ke-18 Jepun meny3rang mereka dari sebelah barat daya pantai sepanjang Benteng Pasir Panjang dan Jalan Ayer Rajah dan mendapat sokongan artileri Rejimen Infantri Ke-56. Kompeni B RAMD mempertahankan kawasan tersebut berm4ti-m4tian walaupun di4sak bertvbi-tvbi pihak Jepun.

Menyedari keperluan untuk berundur, Kompeni B mula berundur ke belakang tetapi sebelum sempat pengunduran tersebut selesai, pihak Jepun berjaya menembusi garisan pertahanan mereka.

Dalam pert3mpuran ini, Kompeni B bertarung dengan bayonet selepas kehabisan peluru. Hanya beberapa anggota kompeni berjaya melarikan diri sementara bakinya ditahan dan dijadikan sebagai tawanan p3rang (P0W). Selepas keadaan menjadi gelap, anggota Kompeni B yang terselamat dan Brig3d India Ke-44 berundur ke Mount Echo.

Pada 14 Februari, sehari sebelum sambutan Tahun Baru Cina, Jepun melancarkan s.rangan bertvbi-tvbi ke atas garisan pertahanan dikendalikan oleh Brig3d Pertama pada jam 8.30 pagi.

Walaupun teruk di4sak, mereka berjaya menahan s.rangan termasuk pertarungan tanpa s.njata yang mengakibatkan kehilangan nyawa pada kedua-dua belah pihak. Selepas jam 4.00 petang, pihak Jepun berjaya menembusi kedudukan mereka dengan bantuan kereta kebal.

Sedar kedudukan mereka sudah terjejas, Brig3d Pertama berundur pada jam 2.30 petang dan Kompeni C yang dipimpin Allahyarham diberi arahan bergerak ke posisi mereka di Bukit Candu. Di sinilah, keberanian anak-anak watan berbangsa Melayu ini terserlah dalam masa-masa sukar.

Berikutan keadaan minyak terbakar dalam tali air yang mengalir dari Depot Normanton, ia memisahkan kompeni Allahyarham dengan Kompeni D. Dan ini juga mengakibatkan kompeni beliau tidak dapat berundur ke selatan.

Menyedari situasi genting ini, Allahyarham memberi motivasi kepada anak buahnya agar berjuang habis-habisan bak kata pepatah, biar putih tulang, jangan putih mata. Dan itulah apa yang dilakukan oleh kedua-dua kompeni ini.

Malah pegawai pemerintah mereka, Kapten H.R Rix menyatakan akan bersama dengan mereka hingga ke titisan d.rah terakhir. Pihak Jepun menye.rang bertubi-tubi kedudukan mereka dengan b0.m tangan dan m.rtar tetapi dua kompeni RAMD ini terus bertahan.

Antara satu insiden yang menunjukkan kewibawaan beliau ialah peristiwa Allahyarham mengesan taktik te.ntera Jepun menyamar sebagai te.nt.era India. Semuanya cantik dengan uniform dan samaran mereka tetapi mereka lupa mengubah cara kawad mereka dari empat kepada tiga orang.

Beliau yang perasan akan anomali tersebut segera mengarahkan kompeni RAMD mene.mbak bertu.bi-tu.bi te.ntera Jepun yang menyamar itu, mengakibatkan ramai terbvnuh dan saki-baki yang terselamat melarikan diri.

Salah seorang veteran RAMD, Datuk Abbas Manan teringat semasa pert3mpuran berlaku, Allahyarham memintanya menukar magazin peluru sementara beliau men3mbak kedudukan te.ntera Jepun.

Kebetulan, pada ketika itu juga, peristiwa te.ntera Jepun yang menyamar ini berlaku menyebabkan Allahyarham mene.mbak mereka. Selepas mereka melarikan diri, Allahyarham berkata kepada beliau:

“Jika saya m.ti hari ini, saya harap ada orang yang dapat jaga keluarga saya.”

Menurut Datuk Abbas, itulah kata-kata terakhir Allahyarham dan itu juga kali terakhir beliau melihatnya hidup.

Menyedari taktik mereka tidak akan berkesan melawan keazaman kompeni RAMD ini, te.ntera Jepun menggunakan bilangan mereka yang ramai untuk memusnahkan terus tentangan dua kompeni ini.

Walaupun berhadapan dengan jumlah te.ntera yang ramai dan kekurangan bekalan pe.luru serta bekalan logistik, RAMD terus menjadi duri dalam daging kepada pihak Jepun. Allahyarham sendiri ce.de.ra pa.rah tetapi itu tidak menghalang beliau dari terus berlawan dan enggan meninggalkan anak buahnya.

Walaupun ce.de.ra terkena serpihan mo.rtar dan patah tangan, Allahyarham terus berlawan dengan pi.stol, pe.dang dan akhir sekali, dengan tangan beliau sendiri. Te.ntera Australia yang menyaksikan perte.mpuran antara te.ntera Melayu dengan a.skar Jepun di Reformatory Road mengagumi semangat juang mereka.

Leftenan Perrod V. Dean dari Batalion Mesingan Ke-24 menceritakan:

“As.kar Melayu mula melawan te.ntera Jepun di Reformatory Road. Mereka menggali parit kecil tetapi tidak mempunyai se.njata mencukupi. Mereka melawan kemaraan te.ntera Jepun dengan raifal mereka.

Apabila se.njata mereka kehabisan peluru, mereka meletakkan bayonet pada raifal dan memaksa te.ntera Jepun berundur dari Reformatory Road.

Mereka amat berani dan berlawan habis-habisan tetapi bagi setiap seorang a.skar Melayu, ada 10 hingga 12 te.ntera Jepun. Jadi, lambat-laun mereka akan kalah juga.”

Selepas tamat kempen mereka di Pasir Panjang, 159 anggota RAMD terbu.nuh. Mereka terdiri daripada enam pegawai British, tujuh pegawai Melayu dan 146 as.kar dari pelbagai pangkat serta sebilangan besar anggota cedera.

600 anggota RAMD yang terselamat berkumpul di kawasan Keppel Golf Link dan terpisah dengan pegawai-pegawai British. Kebanyakan mereka ini ditahan dan menjadi P0W bersama Batalion a.s.kar India British di kem tahanan Farrer Park.

Ada juga yang terselamat dan berjaya melarikan diri termasuk salah seorang anak buah Allahyarham Leftenan Adnan, Allahyarham Koperal Yaakob Bidin. Menurut cerita cucunya, Akhwan Hafis Ahmad Hidzri, 34, Allahyarham Koperal Yaakob diberi amanah oleh beliau untuk menyampaikan rekod Pert3mpuran Bukit Candu kepada kepimpinan te.ntera British.

Untuk mengelak ditawan, Allahyarham terpaksa berpura-pura ma.ti. Selepas melihat mereka beredar, Allahyarham Koperal Yaakob bergegas melarikan diri dari Singapura menuju ke kampung halamannya berhampiran Temerloh, Pahang.

Sepanjang perjalanan, beliau terpaksa bergantung kepada air sungai dan buah-buahan hutan serta berjalan pada waktu malam untuk mengelak dikesan te.ntera Jepun.

Setibanya beliau di Tebing Tinggi, Sanggang, Temerloh, Allahyarham Koperal Yaakob bergerak ke kem te.ntera British di Mentakab dan menunaikan amanah yang diberi Allahyarham Leftenan Adnan. Perjalanan tersebut mengambil masa tujuh hari dan tujuh malam.

Allahyarham Koperal Yaakob turut menceritakan apa sebenarnya terjadi pada wira negara itu. Menurut Akhwan Hafiz, apabila pihak Jepun berjaya menemui Allahyarham Leftenan Adnan, Allahyarham dibelasah teruk walaupun beliau pada ketika itu mengalami kecede.raan kaki.

Beliau kemudian dise.ret dan kepalanya dan diser.kup dengan guni. Berikutan itu, pihak Jepun segera meng.gan.tung beliau pada sebatang pokok ceri dan dit!kam bertvbi-tvbi dengan bay.onet. Setiap kali Allahyarham dit!kam, beliau menjerit takbir Allahuakbar sehinggalah menghembuskan na.fas terakh!rnya.

Menurut versi Jepun pula, Allahyarham dibu.nuh sebelum digantung pada pokok tersebut. Sementara versi British pula menyatakan m.yat Allahyarham dig.ntung secara terbalik pada sebatang pokok selepas menyerah kalah. Bagaimanapun, cara Allahyarham dib.nuh tidak dinyatakan secara jelas mengikut versi mereka.

Menurut satu kisah, Jepun yang terlalu berang dengan keberanian Allahyarham Leftenan Adnan mahu memb.nuh keluarganya pula untuk memuaskan d.ndam mereka.

Atas sebab itu, pihak Kempeitai (polis rahsia Jepun) digerakkan untuk memb.ru mereka tetapi tidak berjaya. Dan pada akhirnya, hajat mereka tidak tertunai selepas dihalau keluar oleh pihak Bersekutu dari Singapura pada tahun 1945.

Bagi Percival, kejatuhan Singapura ke tangan Jepun merupakan satu detik yang memalukan baginya. Untuk tahun-tahun berikutnya pasca WW II, ketidakcekapan beliau menjadi punca kepada kejatuhan Singapura.

Namun, ada juga yang menyifatkan beban kesalahan ini tidak harus ditanggung oleh Percival seorang. Beban kesalahan ini juga harus ditanggung oleh pentadbiran di London kerana gagal menyokong beliau sepenuhnya termasuk memasuki kawasan neutral Thailand dan hubungan buruknya dengan pegawai-pegawai lain.

Selepas menyerah kalah kepada pihak Jepun walaupun digesa oleh Perdana Menteri Britain ketika itu, Winston Churchill untuk terus melawan, Percival ditahan di Penjara Changi sebelum dipindahkan dari Singapura pada Ogos 1942.

Dari situ, beliau dipenjarakan di Formosa (Taiwan) sebelum ditahan di sebuah kem tahanan prang berhampiran Hsian, 160 kilometer timur laut Mukden, Manchuria. Semasa di Manchuria, Percival ditahan bersama beberapa dozen tahanan bertaraf tinggi termasuk Jeneral Te.ntera Amerika Syarikat, Jonathan Wainwright.

Selepas p.rang hampir berakhir, Pejabat Perkhidmatan Strategik (OSS) menghantar sebuah pasukan untuk membebaskan mereka.

Selepas dibebaskan, Percival dan Wainwright menyertai pegawai-pegawai tntera Bersekutu untuk menjadi saksi kepada peristiwa penyerahan kalah Jepun kepada pihak Bersekutu. Selepas itu, kedua-duanya diterbangkan ke Filipina untuk menjadi saksi penyerahan kalah tntera Jepun di sana.

Satu anekdot menarik berhubung penyerahan kalah ini ialah pertukaran peranan Percival dengan bekas penawannya, Leftenan Jeneral Tomoyuki Yamashita. Semasa Singapura jatuh ke tangan Jepun, Yamashita individu bertanggungjawab memastikan Percival menyerah kalah.

Kini, giliran beliau pula melakukan perkara sama pada Yamashita. Semasa upacara tersebut, Percival enggan bersalaman dengan jeneral tersebut kerana berang dengan layanan kjam mereka ke atas P0W di Singapura.

Begitu juga bendera yang digunakan semasa beliau menyerah kalah semasa di Bukit Timah. Di bukit yang sama juga menjadi saksi berkibarnya semula bendera Union Jack selepas Jepun menyerahkan Singapura secara rasmi kembali kepada Lord Louis Mountbatten.

RUJUKAN:

Bennighof, Mike. (2008). Avalanche Press. The Real Tiger of Malaya. http://www.avalanchepress.com/RealTiger.php

Hamzah, Zairul Afiza. (2012). Sinar Harian. Bawa amanat Leftenan Adnan: Misi 7 hari, 7 malam. http://www.sinarharian.com.my/rencana/bawa-amanat-leftenan-adnan-misi-7-hari-7-malam-1.80527

Thompson, Ben. Bad4ss of the Week. http://b4dassoftheweek.com/adnan.html


Ulama Tafsir Basuh Tandas

Korang tau tak, punyalah nak elak daripada riya’, ada sorang ulama’ tafsir yang siap basuh tandas. Inilah cerita seorang lelaki mulia bernama Syeikh Muhammad Mutawalli asy-Sya’rawi.

Pendakwah Islam ini berkhidmat kepada ummah di bumi Mesir. Mereka sangat menyayanginya. Sampaikan pernah suatu masa, kereta yang dinaiki oleh Syeikh Mutawalli asy-Sya’rawi diangkat beramai-ramai oleh rakyat Mesir. Begitulah besarnya takzim rakyat Mesir kepadanya.

Bukan itu sahaja. Dai’e Sejuta Umat ini turut diiktiraf dengan pelbagai anugerah. Beliau telah menggapai kelulusan Doktor Falsafah pada tahun 1943. Pada hari persaraannya, beliau telah mendapat Pingat Penghargaan Terbilang pada 15 April 1976. Kerajaan telah memberikan Anugerah Khas kerajaan Mesir dan Anugerah Pengiktirafan Tokoh Agama Terulung tahun 1988 sempena sambutan hari Pendakwah Mesir.

Semua pujian dan anugerah kecemerlangan itu tak sedikit pun membekas di hatinya.

Pada suatu hari, pemandu kereta Syeikh merasa pelik. Kenapa agaknya Syeikh masih belum keluar daripada masjid. Untuk melenyapkan tanda tanya, dia keluar daripada kereta dan masuk semula ke masjid. Alangkah terperanjatnya, dia mendapati Syeikh sedang menyental mangkuk tandas.

Maka pemandu itu pun bertanya kepada Syeikh.

Syeikh menjawab: “Tadi, ketika aku melihat orang-orang menangis kerana mendengar ceramahku, aku merasa ada sifat sombong dan ujub di dalam hatiku. Sekarang aku ingin menghinakan diriku.”

Kalau tengok gambar Syeikh Mutawalli asy-Sya’rawi, mungkin pelik kenapa beliau tak pakai serban besar macam ulama’ lain. Diceritakan oleh pelajar-pelajar di Mesir, kononnya pada suatu masa, orang ramai pernah mengatakan yang dia nak menjadi Syeikhul Azhar, iaitu jawatan tertinggi di Universiti al-Azhar Syariff, Mesir. Oleh kerana itu, Syeikh mengambil keputusan untuk memakai kopiah biasa sahaja sekaligus mencerminkan sifat tawadduknya.

Sampai ke hari ini, jenis kopiah yang dipakainya itu digelar kopiah Syeikh Mutawalli asy-Sya’rawi. al-Fatihah kepada al-Imam yang sudah berbahagia di alam barzakh dan meninggalkan legasi kitab Tafsir Mutawalli asy-Sya’rawi.


Napoleon – Penakluk Agung Tapi Kalah Dalam Pertempuran Melawan Arnab

Sejarah telah menipu anda semua, sebenarnya kekalahan paling besar dan memalukan yang telah direkodkan dalam sepanjang sejarah Napoleon Bonaparte bukanlah di Waterloo, tapi kekalahannya yang terbesar adalah dalam satu pertem.puran menentang segerombolan arnab.

Maaf, bergurau je.

Semasa Napoleon Bonaparte memerintah Perancis, dia memang ada ramai musuh, tapi di antara musuh-musuh dia ini, mungkin patut juga dimasukkan segerombolan arnab ke dalam senarainya.

Ya, arnab. Itulah yang dicadangkan dalam salah satu kisah hidup dan sejarah Napoleon. Dah hampir dua ratus tahun selepas kema.tian Napoleon, kisah pertembungan dia dengan sekumpulan arnab yang tak menghormati autoritinya itu semakin bertukar menjadi mitos urban legend dengan setiap versi yang lebih terkini digarap agar kedengaran lebih hebat daripada yang sebelumnya.

Pada tahun 1810, ketika Napoleon sedang bertakhta di Perancis, buku anti-Bonapartis tulisan Lewis Goldsmith, The Secret History of the Cabinet of Bonaparte, (yang menyebut Journal des Hommes Libres sebagai salah satu sumbernya) menceritakan kisah itu.

Menurut Goldsmith, sumbernya itu menggunakan nama kod tertentu untuk merujuk individu terbabit tapi nampak sangat ia bercerita tentang Napoleon. Dalam versi satira humor ini, Napoleon yang masih mentah selepas menjadi Konsul (jawatan yang dipegangnya sebelum diangkat sebagai Maharaja Perancis pada tahun 1804), teringin meluangkan masa dengam aktiviti berbu.ru.

Dia bertanya kepada Talleyrand si rakan politiknya, sama ada mahukah dia membuka ladangnya untuk tujuan mengadakan aktiviti berbu.ru. Melihat soalan itu sebagai peluang baginya untuk membodek Napoleon, Talleyrand memenuhkan ladangnya dengan begitu banyak itik dan arnab, tapi bukan arnab liar, dia meletakkan arnab yang jinak.

Hasilnya bukanlah seperti apa yang disangkakan oleh Talleyrand. Apabila Napoleon tiba, bukan cabaran menarik semasa berbu.ru yang diterimanya tapi dia disambut oleh segerombolan arnab yang jinak dan mesra yang tak ada rasa terancam oleh senj.ata Napoleon dan membuatkan mereka senang untuk dibu.nuh.

Bahkan, arnab-arnab ini bertindak mengerumuni Napoleon dalam kumpulan yang besar.  Kejadian itu dikatakan telah membuat Napoleon kecewa dan marah.

Satu lagi tokok tambah terhadap kisah ini yang jauh lebih dramatik tentang usaha Napoleon yang gagal dalam membu.ru arnab diterbitkan pada tahun 1890-an, iaitu sekitar tujuh puluh tahun selepas kema.tiannya. Ia berasal dari The Memoirs of Baron Thiébault, dan untuk makluman, penulis asalnya juga sudah ma.ti sebelum naskah yang mengkreditkan namanya itu disiarkan dalam majalah oleh usaha keluarganya.

Dalam versi ini Napoleon sudah menjadi Maharaja, ketika itu tahun 1807 di mana Napoleon baru saja memeterai Perjanjian Tilsit yang menandakan tamatnya per.ang di antara Perancis dengan Rusia.

Bagi meraikan kejayaan ini, Louis-Alexandre Berthier (orang kanan Napoleon) mahu membawa dia berbu.ru. Berthier memutuskan bahawa perbu.ruan itu akan melibatkan aktiviti mene.mbak arnab walaupun tempat yang akan menjadi lokasi berbu.ru itu tak ada seekor pun arnab yang wujud.

Menganggap masalah ini sebagai masalah yang remeh dan mudah diatasi, Berthier kemudian mengaturkan agar 1000 ekor (ada dakwaan lain mengatakan antara 500 hingga 300 ekor) arnab dilepaskan ke dalam taman untuk dibu.ru.

Apabila masanya dah tiba, dalam masa yang singkat saja boleh nampak yang arnab langsung tak takut kepada pembu.ru berbanding melarikan diri seperti yang diharapkan pembu.ru. Ini mengejutkan semua orang yang hadir, arnab-arnab ini kemudian mula berhimpun menjadi satu kumpulan yang besar.

Kemudian, dalam satu ketumbukan besar, mereka menye.rang Napoleon yang sedang terkejut. Lautan arnab telah mengepung Napoleon jauh lebih pantas berbanding Revolusi Perancis sendiri.

Bimbang dan takut melihat Napoleon sedang meronta-ronta menahan sera.ngan, ‘pertem.puran’ yang sengit ini memaksa Berthier meminta pelatih haiwan untuk membantu menyelamatkan Napoleon dari terus dijar.ah oleh arnab berbulu yang menakutkan itu.

Setelah Napoleon diselamatkan dan yakin mereka telah meraih kemenangan, tentera arnab muncul kembali. Gambaran dalam The Memoirs of Baron Thiébault ini mengatakan gerombolan arnab itu menye.rang Napoleon sekali lagi, kali ini se.rangan disasarkan terhadap sayap belakang musuh.

Meskipun Napoleon telah berundur dan melarikan diri ke dalam kereta kudanya.  Ser.angan arnab tak berhenti. Menurut sejarawan David Chandler, “dengan pemahaman yang lebih baik tentang strategi Napoleon daripada kebanyakan jeneralnya sendiri, gerombolan arnab dibahagi kepada dua sayap sera.ngan dan mengepung di sekitar rusuk musuh dan menuju ke kenderaan rasmi maharaja.”

Banjir arnab berlanjutan — ada yang dilaporkan melompat ke atas kereta kuda.

Arnab mengepung sehingga Napoleon terhuyung-hayang kerana bilangan mereka yang terlalu ramai di sekeliling kakinya. Se.rangan ini tidak berhenti sehingga memaksa Napoleon meninggalkan taman perbu.ruan, dan berundur dari sempadan ‘ja.jahan’ arnab.

The Memoirs of Baron Thiébault memberikan pembaca penerangan yang lebih menarik daripada versi karya Goldsmith, walaupun dalam kedua-dua kes itu sama-sama berdasarkan konteks orang kanan Napoleon telah menyediakan jenis arnab yang salah.

Dalam versi kedua ini, arnab Berthier diambil dari kandang. Arnab domestik sebegini memang sangat berbeza dengan arnab liar, mereka tak akan lari dari manusia kerana terbiasa diberi makan oleh manusia. Se.rangan mereka terhadap Napoleon bukan disebabkan oleh rasa ancaman tapi kerana menyangkakan Napoleon akan memberi mereka makan.

Malah sejarawan moden terus menyampaikan kisah ini, walaupun kisah ini tak pernah dapat disahihkan sama ada ianya benar-benar pernah terjadi ataupun hanyalah sekadar propaganda atau sebahagian kisah yang diromantiskan.

Walaupun kesahihan mana-mana versi kisah pelik ini perlu dibaca dengan rasa skeptikal dan keraguan yang tinggi, amat mudah hendak faham mengapa kisah begini boleh bertahan setelah hampir dua abad berlalu.

Siapa yang tak akan tergelak atau tersenyum sendirian apabila mengingatkan kisah Napoleon Bonaparte, seorang tokoh bersejarah yang agung, penak.luk yang menjadi juara dalam banyak  pertem.puran, tapi dikalahkan oleh sekumpulan arnab? Jadi, adakah Napoleon Bonaparte sebenarnya adalah Napoleon Bunnyparte?

RUJUKAN:

Goldsmith, Lewis. (1810). The Secret History of the Cabinet of Bonaparte. London, J. M. Richardson.

Butler, John. (2019). The Memoirs of Baron Thiébault. Creative Media Partners.


Andreas Emil Lange, Penjawat Awam Brooke Di Sarawak Dan Kerabat Diraja Johor

ANDREAS Emil Lange mungkin satu nama yang agak asing bagi kita di Sarawak namun begitu ada ceritera sejarah mengenai individu ini yang begitu menarik untuk kita ketahui.  Ketika zaman Brooke memerintah Sarawak hampir 100 tahun lamanya, bukanlah sesuatu yang pelik apabila tiga tuan rajah memilih untuk mengambil ramai bangsa Eropah bekerja sebagai penjawat awam di Sarawak.  Dan salah seorang daripadanya adalah yang bernama Andreas Emil Lange iaitu yang menjadi setiausaha sulit kepada Tuan Rajah Sir Charles Brooke.

Dilahirkan pada tanggal 13hb September 1850 di Badong, Bali, Andreas merupakan anak kepada seorang hartawan berbangsa Denmark yang bernama Mads Johansen Lange. Ayahnya adalah seorang hartawan serta individu yang amat dihormati di Bali suatu ketika dahulu kerana merupakan wakil Belanda di Bali atau dipanggil  “Punggawa Besar Bali”.  Dengan kedudukannya sebagai seorang ahli perniagaan yang menjadi pengeksport utama hasil-hasil dari Bali seperti rempah-ratus, beras dan daging lembu ke benua Eropah, Mads Lange juga merupakan pengimport senjata dan tekstil untuk sebilangan pemerintah kerajaan-kerajaan kecil yang ada di Bali pada ketika itu.

Kedudukan Mads Johansen Lange yang diterima di Bali sebenarnya mempunyai perkaitan dengan perkahwinannya dengan seorang puteri kepada salah seorang Raja di Bali iaitu Kerajaan Tabanan.  Puteri asli dari Kerajaan Tabanan itu adalah yang bernama Nyai Kenyer dan beliaulah ibu kepada William Peter Lange dan Andreas.

Dalam pada itu mungkin timbul lagi satu persoalan apakah pula perkaitan seorang penjawat awam Brooke ini dengan kerabat diraja Johor? Sebenarnya jika kita mengorek ceritera sejarah dulu-dulu, Kerajaan Johor pernah mempunyai seorang Sultan yang mendapat pengiktirafan sebagai Sultan Johor era moden yang pertama yakni Sultan Sir Abu Bakar Al-Khalil Ibrahim Shah ibni Almarhum Tun Temenggong Seri Maharaja Tun Ibrahim.  Baginda memerintah negeri Johor dari tahun 1862 hingga 1895.

Sejarah lama negeri Johor Darul Takzim juga turut mencatatkan bahawa baginda mempunyai empat orang isteri dan isteri keduanya itu bernama Enche’ Besar Zubaidah binti Abdullah. Sebelum memeluk Islam, Enche’ Besar Zubaidah bernama Cecilia Catherine Lange merupakan puteri kepada Mads Johansen Lange.  Jika pada awal artikel ini menceritakan mengenai ibu kepada Andreas iaitu Nyai Kenyer, puteri Kerajaan Tabanan untuk Enche’ Besar Zubaidah pula ibunya merupakan isteri kedua kepada Mads Johansen Lange iaitu yang bernama Nona Sang Neo, seorang wanita berketurunan Cina dari Bali.  Dari hasil perkahwinan Mads dengan Nona Sang Neo inilah lahirnya satu-satunya puteri di dalam keluarga Lange.

Difahamkan setelah kematian ayah kepada Andreas dan Enche’ Besar Zubaidah akibat diracun, perniagaan keluarga Lange malah pengaruh turut sama semakin kurang sehingga menyebabkan kesemua harta dan perniagaan mereka terpaksa dijual kepada ahli-ahli perniagaan Cina di Bali.  Atas sebab-sebab itulah adalah tidak menghairankan sekiranya seorang anak hartawan yang bernama Andreas Emil Lange akhirnya memilih untuk bekerja sebagai seorang penjawat awam di Sarawak iaitu setiausaha sulit selama lebih 18 tahun berkhidmat kepada Tuan Rajah Sir Charles Brooke.

Walau dilahirkan di Bali, ketiga-tiga anak-anak Mads Johansen Lange dihantar mendapat pendidikan di negara Singapura. Andreas sendiri merupakan mantan pelajar di Raffles Institute, Singapura.  Beliau yang berkahwin dengan Ayan Jane Lange, seorang wanita kacukan eropah dan tempatan yang dilahirkan di Pahang pada tahun 1857.  Perkahwinan mereka dikurniakan dengan 12 orang cahayamata.  Andreas  meninggal dunia pada tanggal 12 September 1909 ketika usianya 58 tahun.  Jasadnya disemadikan di Negara Singapura dan begitu juga isterinya, Ayan.  Difahamkan sehingga sekarang keturunan keluarga Lange sudah menjadi rakyat Singapura mahupun Australia.

Bilamana melihat sejarah ini adalah tidak menghairankan bagaimana Raja Permaisuri Agong Malaysia sekarang iaitu yang amat kita cintai DYMM Tunku Hajah Azizah Aminah Maimunah Iskandariah Binti Almarhum Al-Mutawakkil Allalah Sultan Iskandar Al-Haj turut pernah memuatnaik di laman twitter baginda bahawasanya Sarawak era Brooke cukup dekat dengan keluarganya.  Ini kerana moyangnya melalui kekanda kepada Enche’ Besar Zubaidah binti Abdullah iaitu Andreas Emil Lange yang pernah bekerja di Sarawak sewaktu Brooke berkuasa dahulu.

Begitulah ceritanya seorang mantan setiausaha sulit kepada Tuan Rajah kedua Sarawak era Brooke yang secara tidak langsung memberikan kita cerita keluarga dari satu kerajaan kuno yang bergelar Kerajaan Tabanan di Bali sehingga kepada Kerajaan Johor sekarang.

Dari laman mukabuku cicit kepada Sir Charles Brooke iaitu Jason Desmond Anthony Brooke ada menceritakan bahawa melalui satu surat Tuan Rajah Charles mencatitkan bahawa Andreas Emil Brooke sebagai “zealous in his duty, painstaking and trustworthy”.

-HB-

#kameksayangSarawakBah!

RUJUKAN:


Penjelasan Sains Kenapa Manusia Mencarut?

Sejak kebelakangan ini telah tular beberapa isu yang menyebabkan rakyat Malaysia menggunakan media sosial untuk meluahkan rasa tidak puas hati. Kewujudan perkataan yang dinisbahkan kepada beberapa ungkapan carut telah membanjiri bahagian komen sesuatu isu yang tular seperti “cincau”, “mak kau hijau”, “cabai” dan beberapa lagi.

Ini membawa kepada satu persoalan yang menarik. Kenapa kita mencarut? Kenapa kita berasa puas apabila mengeluarkan kata-kata kesat kepada seseorang yang menyakiti kita sama ada secara fizikal atau mental. Pernahkah ketika anda berjalan dan tiba-tiba jari kaki anda terlanggar meja. Apakah perkataan yang keluar secara spontan daripada sebahagian besar kita?

Ya! Kebanyakkan daripada kita secara spontan akan mencarut atau memaki. Perkataan carutan dapat dikategorikan kepada dua jenis. Satu berbentuk lucah manakala satu lagi adalah kata-kata kasar atau kesat. Tahukah anda terdapat satu perkataan yang menerangkan keadaan ini yang dipanggil Lalochezia. Lalochezia bermaksud kelegaan emosi yang diperoleh daripada menggunakan kata-kata kesat. Berdasarkan satu kajian yang dijalankan, mencarut atau memaki dapat meningkatkan kemampuan toleransi kita terhadap kesakitan.

Dalam kajian itu, sekumpulan sukarelawan dikehendaki untuk menyenaraikan beberapa perkataan neutral dan perkataan carutan yang mungkin akan mereka gunakan sekiranya mereka terketuk ibu jari mereka dengan penukul. Hasilnya, mereka akan lebih mencarut sekiranya mereka terketuk ibu jari mereka ketika bertukul.

Dalam satu eksperimen yang lain, mereka dikehendaki untuk menyenaraikan beberapa perkataan neutral dan makian. Contoh perkataan neutral disini adalah “Fork” dan contoh perkataan makian adalah ”F*ck”. Kemudian, mereka akan merendam tangan mereka di dalam air ais selama mana yang mereka mampu sambil mengulang perkataan neutral atau carutan.

Hasil kajian menunjukkan bahawa penggunaan carutan mempunyai kesan positif terhadap persepsi kesakitan dan kemampuan untuk bertoleransi dengannya. Sukarelawan yang mengulang perkataan carutan dapat bertahan merendam tangan mereka di dalam air ais sebanyak lima puluh peratus berbanding mereka yang mengulang perkataan neutral. Kesimpulan dari kajian ini adalah mencarut memberi kesan dalam mengurangkan sensitiviti terhadap kesakitan. Oleh sebab itulah secara psikologinya kita berasa puas apabila memaki seseorang atau melepaskan geram terhadap sesuatu.

Satu lagi kajian yang dijalankan adalah tentang kesan memaki terhadap prestasi fizikal. Sukarelawan dikehendaki untuk mengulang perkataan neutral dan carutan semasa mengayuh basikal dalam keadaan rintangan sambil mengenggam pengukur kekuatan genggaman tangan. Hasilnya, sukarelawan yang mengulang carutan mempunyai prestasi yang lebih tinggi.

Sebenarnya, memaki tindaklah mempunyai apa-apa kesan terhadap kemampuan prestasi seseorang. Ungkapan perkataan tabu seperti kata-kata kesat dan carutan hanya memberikan kelegaan emosi terhadap seseorang. Kita dapat meluahkan emosi marah dan kekecewaan kita terhadap seseorang secara simbolik tanpa menggunakan fizikal seperti menumbuk dan memukul. Dalam melepaskan perasaan amarah kita, memaki dapat menjadi satu cara mengendalikan tekanan yang dihadapi.

Dalam konteks sosial, memaki dapat menjadi satu bentuk hubungan sosial. Masyarakat di serata dunia mempunyai cara mereka tersendiri dalam penggunaan sesuatu perkataan khasnya dalam memaki. Komunikasi leksikon ini mempunyai kaitan dengan pemahaman dan pengalaman yang menyatukan masyarakat. Apabila seseorang membesar dalam sesuatu komuniti, mereka akan belajar menggunakan perkataan ini secara sendiri sama ada secara sedar atau tidak untuk menyesuaikan diri dan berhubung dengan masyarakat.

Ini dapat dilihat dari segi penggunaan kata-kata kasar dalam beberapa negeri di Malaysia seperti H*r*m jaddah, anak haram, tolol, nate beruk dan bermacam lagi. Perkataan ini telah menjadi satu perkara yang akan dituturkan sebahagian masyarakat sekiranya mereka berbual sesama mereka. Walaupun perkataan kasar ini bukanlah satu ungkapan carutan berbentuk lucah namun, ada sesetengah daripada masyarakat mungkin akan berasa tidak selesa dengan penggunaan ini. Namun perkara ini telah menjadi satu kebiasaan bagi sebahagian masyarakat.

Apa yang membuat sesuatu perkataan itu bersifat makian adalah kerana sebahagian masyarakat berasa tidak selasa dengan perkataan tersebut. Masyarakat secara kolektif bersepakat bahawa penggunaan perkataan tersebut adalah sesuatu yang tabu. Seperti contoh K*ling dalam konteks Malaysia dan perkataan Indon bagi negara Indonesia.

Sebagai contoh, perkataan yang dianggap tidak sopan satu abad yang lalu di Barat adalah “Bloody”. Seorang seniman yang bernama George Bernard Shaw telah menggunakannya dalam tayangan perdana Pygmalion pada tahun 1913. Reaksi penonton adalah sangat tidak terkawal ketika mendengar perkataan yang telah diungkapkan pelakon Eliza Doolittle iaitu “not bloody likely”. Namun begitu, pada zaman sekarang perkataan tersebut telah menjadi ungkapan biasa.

Dalam konteks antarabangsa, perkataan “F*cK” dan “Sh*t” amat meluas penggunaannya dalam media massa dan kehidupan masyarakat. Begitu juga di Malaysia, perkataan seperti L*nc*u, B*bi, B*t*h dan bermacam lagi telah menjadi satu normalisasi yang perlu dihentikan. Perkataan yang dinisbahkan terhadap perkataan ini juga perlu dihentikan seperti C*nc*u, C*b*i dan kuih T*rt kerana tiada beza menggunakan perkataan double meaning ini dengan perkataan lucah jika maksudnya untuk mencarut.

Oleh itu, sebagai seorang Islam kita haruslah melatih diri kita daripada mengeluarkan perkataan kesat dalam apa jua keadaan sekalipun. Sebaliknya, kita gantikan perkataan tersebut dengan zikir seperti beristighfar, berselawat atau bertasbih.

Mencarut ini hanyalah delusi kita dalam memberikan katarsis terhadap diri sendiri. Bagaimana tindak balas kita terhadap sesuatu perkara bergantung terhadap cara kita menangani tekanan emosi kita dengan perkara yang digariskan agama dan apa yang ada di dalam hati kita. Sebagaimana yang disabdakan Baginda Rasulullah S.A.W. “Barangsiapa yang beriman kepada Allah dan Hari Kiamat maka hendaklah dia berkata baik atau diam”. (H.R. Bukhari dan Muslim).

Justeru, latihlah diri kita daripada memaki dan mencarut melalui media sosial ataupun alam nyata kerana jika difikirkan ungkapan tersebut tidak memberikan apa-apa manfaat kepada kita melainkan kepuasan nafsu semata-mata. Adakah dengan menulis mak kau hijau di bahagian komen memberikan apa-apa manfaat. Perbuatan tersebut nampak sangat tidak matang dan menjengkelkan. Sebaliknya, komenlah secara ilmiah dan berfakta tanpa apa-apa makian. Ini lebih baik dan efektif untuk menunjukkan ketidakpuasan hati kita.

RUJUKAN:

Dan Mager. (2018). Profanity Can Be Therapeutic AF. https://www.psychologytoday.com/us/blog/some-assembly-required/201801/profanity-can-be-therapeutic-af

Stephens, Richard & Atkins, John & Kingston, Andrew. (2009). “Swearing as a response to pain.” Neuroreport. 20. 1056-60. 10.1097/WNR.0b013e32832e64b1.

What cursing does to your body and brain. https://www.youtube.com/watch?v=-C037vk0Ivk

Why We Find Swear Words Offensive — The Science And Psychology Behind Them. https://www.youtube.com/watch?v=eMAOHJjCNjQ

The %$#@ing Science of Swearing | Dr. Anna Funk | Discover. https://www.youtube.com/watch?v=Ytou6bnj-ck


Orang Asli Senoi Ada Kemampuan Mengawal Mimpi Mereka

Teori Mimpi Senoi merupakan suatu set dakwaan berkenaan bagaimana manusia boleh  belajar untuk mengawal mimpi-mimpi mereka untuk mengurangkan ketakutan dan menambah keseronokan. Ia merupakan elemen asas dalam suatu perspektif baru berkenaan mimpi dan pada awalnya ia menjadi popular sebagai suatu cabang dari gerakan keupayaan manusia pada tahun 1960.

Selepas itu, ia berkembang menjadi suatu gerakan baharu dipanggil dreamwork movement atau “gerakan kerja mimpi”. Ia mempunyai kamusnya tersendiri, buletin, bilik kerja, dan tempat perjumpaan. Buku-buku mereka seperti “ Creative Dreaming” dan “Dream Power” telah terjual sebanyak puluhan ribu naskhah.

Pengamal dan pemimpin gerakan ini menggelar diri mereka dream workers atau pekerja mimpi. Mereka mengguna pakai beberapa teori dan tradisi berbeza dan dipraktikkan dengan pelbagai cara. Antara asas terpenting yang diguna pakai dalam gerakan ini ialah suatu penemuan berkenaan tidur dan mimpi yang terhasil dari makmal fisiologi pada tahun 1953.

Kajian ini menunjukkan bahawa sewaktu tidur, keadaan otak manusia tidak berada dalam keadaan pasif sebaliknya terdapat beberapa fasa aktif secara berkala, di mana mata bergerak laju di bawah kelopak mata dan melibatkan beberapa perubahan tingkah laku dan fisiologi ( seolah-olah manusia yang bangun dari tidur) . Secara keseluruhannya, kebanyakan mimpi yang jelas  berlaku pada fasa ini, dan ini bermakna kebanyakan manusia bermimpi sebanyak 20-25 peratus dari waktu tidur. (Kleitman, 1963)

Dalam konteks ini, Teori Mimpi Senoi merupakan antara teori penting dalam gerakan ini. Hal ini kerana ia menambah idea bahawa mimpi boleh dibentuk dan dikawal melalui pengalaman-pengalaman positif secara kumpulan.

Ia bukan sahaja mengandungi simbol kebijaksanaan dan boleh dijadikan terapi untuk menyelesaikan masalah peribadi, bahkan menurut teori ini, mimpi boleh dibentuk dan dikongsi secara berkumpulan melalui cara yang positif untuk kebaikan setiap orang, bukan hanya bagi individu yang bermasalah. Teori baru ini melihat mimpi sebagai suatu fenomena positif yang boleh dikongsi dan dibentuk bagi pembangunan manusia yang maksimum.

Masyarakat yang dikatakan pertama kali mempraktikkan cara pemikiran baru berkenaan pengunaan mimpi ini merupakan orang Senoi, masyarakat orang Asli yang tinggal di hutan di tanah tinggi Malaysia. Dalam bilangan sekitar 30,000 ke 45,000 orang pada 50 tahun dahulu, mereka tinggal berhampiran sungai-sungai dan petempatan yang tidak padat, sekitar 15 ke 100 orang bagi setiap kawasan.

Gerakan mimpi menyifatkan masyarakat Senoi sebagai mudah bergaul dan tidak ganas. Idea mereka mengenai mimpi sangat menarik kerana mereka dipercayai antara masyarakat yang paling sihat dan gembira di dunia. Dilaporkan bahawa tiada kewujudan masalah sakit mental atau keganasan kerana mereka mempraktikkan teori pengawalan dan pengunaan mimpi yang tidak pernah sama sekali didengari dalam sejarah Barat.

Sumber utama berkenaan penggunaan mimpi oleh masyarakat Senoi ini adalah melalui hasil kerja Kilton Stewart (1902-1965) yang pertama kali mempelajari berkenaan masyarakat Senoi ketika tinggal di Tanah Melayu pada 1934. Artikel-artikelnya menjadi asas perbincangan tentang Senoi dalam buku yang laris dibaca berkenaan mimpi seperti Dream Power karangan Ann Faraday dan The Dream Game. (Stewart, 1951).

Sebagai tambahan, tulisan Stewart ini telah disokong dalam hasil kerja seorang psikologis, Patricia Garfield, penulis buku yang laris dijual, Creative Dreaming. Garfield telah melawat orang Senoi di Hospital Orang Asli di Gombak pada 1972. Dia merupakan satu-satunya pengkaji selepas Stewart yang megkaji secara terus berkenaan praktis mimpi orang Senoi. Dia memberitahu kepada pembacanya berkenaan pengalaman peribadinya menggunakan teknik-teknik tersebut yang mengurangkan mimpi dirinya sebagai “mangsa yang tidak berdaya” dan meningkatkan mimpinya dalam keadaan berseronok.

Bagi masyarakat Senoi, kehidupan merupakan suatu klinik mimpi. Keprihatinan tentang mimpi bermula ketika matahari mula terbit. Ibu bapa dalam masyarakat Senoi akan bertanyakan mimpi anak-anak mereka ketika sarapan, dan berbincang mengenai pengertian mimpi tersebut.

Dia akan bertanyakan tentang apa kejadian yang berlaku pada masa lalu dan memberitahu kepada anaknya bagaimana untuk mengubah tingkah laku dan sikap pada mimpi akan datang. Dia juga akan mencadangkan aktiviti-aktiviti sosial atau gerakan-gerakan yang membuatkan mimpi itu menjadi suatu yang penting. (Stewart, 1951)

Kemudian, kerja mimpi ini bersambung selepas sarapan di dewan komuniti kampung. Di situ, akan bersambung perbincangan yang serius tentang mimpi. Orang laki-laki, remaja lelaki dan wanita-wanita akan berkongsi mimpi mereka dalam kumpulan yang lebih besar. Mereka berbincang tentang pengertian setiap simbol dan situasi dalam mimpi.

Setiap ahli komuniti akan menyuarakan pendapat mengenai pengertian tersebut. Puak yang bersetuju tentang pengertian mimpi akan menjadikannya suatu projek berkumpulan. (Garfield, 1974)

Perbincangan mimpi ini adalah penting bagi mempromosikan keharmonian sosial. Tingkah laku negatif di dalam mimpi dibincang bersama orang yang terlibat dalam interaksi itu yang mungki menjadi penyebab gambaran dalam mimpi. Jika seseorang bermimpi mencederakan kawannya, atau tidak mahu bekerjasama dengan mereka, maka dia perlu menyatakan persahabatannya dan kerjasamanya setelah dia bangun dari tidur, kerana mimpi seperti itu hanya ada pada orang yang keinginan baiknya semakin lemah, manakala jika seseorang bermimpi kawannya menyakitinya, maka orang itu akan dinasihati, supaya dia boleh memperbaiki kerosakan dalam mimpi itu melalui perhubungan yang baik sesama rakan. (Stewart K. R., 1951)

Orang Senoi juga mengawal dan membentuk mimpi mereka. Mereka boleh mempunyai mimpi yang mereka ingini, bebas dari tangkapan yang menakutkan dan kejatuhan yang menggerunkan, sebalikya dipenuhi dengan kreativiti. Mereka mempraktikkannya melalui tiga prinsip asas, yang diajar kepada anak-anak mereka ketika perbincangan sewaktu sarapan pagi, iaitu:

1) Sentiasa menghadapi dan menguasai bahaya dalam mimpi. Jika ada haiwan yang keluar dari hutan, pergi ke arahnya. Jika ada seseorang menyerang kamu, lawan balik.

2) Sentiasa bergerak ke arah situasi-situasi yang menyeronokkan dalam mimpi. Jika kamu tertarik dengan seseorang di dalam mimpi, bebas untuk mengubah tarikan itu menjadi pengalaman yang menyeronokkan. Jika kamu menikmati sensasi yang menyeronokkan dalam bentuk terbang atau berenang , rileks dan hadapi ia dengan sepenuh hati.

3) Sentiasa menjadikan mimpi kamu mempunyai hasil yang positif dan hasilkan kreativiti dari mimpi-mimpi itu. Yang paling baik, cuba untuk mendapatkan hadiah dari mimpi itu seperti puisi, lagu, tarian, lakaran, atau lukisan. (Garfield, 1974)

Namun begitu, dakwaan berkenaan teori mimpi Senoi ini dikatakan terlalu bagus untuk dipercayai. Ia bukanlah suatu penipuan, namun betapa manusia mudah tertipu dengan mimpi yang menggoda dan masyarakat umum akan mula percaya bahawa wujudnya masyarakat yang bagus dan asli seperti itu di dunia.

Berdasarkan berbagai sumber kajian terutamanya temuduga dan bahan-bahan bukti berkaitan, seorang pengkaji yang bernama Domhoff menunjukkan bahawa Teori Mimpi Senoi versi Amerika yang diberitakan Stewart hanyalah sebuah ilusi seorang pengembara yang romantis tanpa ada asas dalam bidang antropologi (bidang kemanusiaan).

Kejadian yang berlaku pada Stewart hanyalah tanpa disengajakan, pada 1930, tanpa mengetahui sedikit pun mengenai bahasa dan budaya mereka, dan dia meluangkan masa selama 8 minggu dalam dua kali lawatannya.

Menurut Damhoff, kajian pertama yang disiapkan Stewart beberapa tahun selepas lawatannya ke Malaysia itu tiada dakwaan berlebihan sepertimana karya-karya selanjutnya. Rumusnya, orang Senoi tersebut pastinya ada teori mimpi dan praktik mimpi tetapi tidak sama seperti teori yang direka versi Amerika yang didakwa. (Domhoff, 2003)

RUJUKAN:

Domhoff, G. W. (2003). Senoi Dream Theory: Myth, Scientific Method, and the Dreamwork Movement. Senoi Library.

Garfield, P. (1974). Creative Dreaming. New York: Ballantine Books.

Kleitman, N. (1963). Sleep and Wakefulness. Chicago: University of Chicago Press.

Stewart. (1951). Mental Hygiene and World Peace.

Stewart, K. R. (1951). Dream Theory in Malaya.


Eric Bloodaxe: Raja Viking Yang Memerintah Norway Dan Northumbria

Erik ialah seorang lelaki tampan yang gagah, kuat dan sangat menonjol kelelakiannya – seorang pahlawan p3rang yang bertuah; namun buruk sikapnya, tidak peramah dan pendiam. – Saga Harald Hairhair

Eric Haraldsson, atau nama timangannya, Eric Bloodaxe, merupakan seorang pemerintah Norway yang hidup pada kurun ke-10 Masihi. Beliau dipercayai memerintah sebagai Raja Norway, dan kemudian menjadi Raja Northumbria.

Walaupun kedua-dua pemerintahan ini dianggap sebagai satu dan sama, wujud keraguan berkenaan hal ini lantaran ketika nama Eric disebutkan di dalam sumber-sumber Norse dan Anglo-Saxon, kebanyakan kandungan keduanya saling tidak sepadan antara satu sama lain. Tambahan lagi, sumber-sumber Norse hadir dalam bentuk saga (hikayat) yang memaksudkan bahawa legenda dan sejarah saling dicampur-adukkan.

PUTERA KEPADA FAIRHAIR ATAU BLUETOOTH?

Eric Bloodaxe dipercayai sebagai salah seorang dari sekalian ramai putera Harald Fairhair si Raja Norway. Terdapat satu teori lain yang dikemukakan pada kurun ke-19 yang menyatakan Eric sebagai putera kepada Harald yang lain, iaitu Harald Bluetooth si raja Denmark. Namun, tidak banyak bukti yang dapat menyokong dakwaan ini.

Menurut saga-saga yang ada, Eric merupakan putera kesayanan Harald. Pada usia 12 tahun, Eric diberikan lima buah kapal-panjang oleh ayahandanya sekaligus memulakan kariernya sebagai seorang Viking. Pertama sekali, Eric berlayar ke timur, di mana beliau menyerang wilayah pantai Denmark, Friesland dan Saxland selama tiga tahun.

Beliau kemudiannya berlayar ke barat, dan menyerang Scotland dan kawasan sekitar Laut Ireland selama empat tahun. Fagrskinna menyatakan bahawa Eric meraih nama timangan ‘Bloodaxe’ menerusi s3rangan-s3rangan yang dilakukannya sebagai seorang Viking.

Saga-saga Norse juga menyebutkan bahawa Eric berkahwin dengan Gunnhild, yang secara umum digambarkan sebagai seorang ahli sihir yang jahat. Berlaku perbezaan pendapat berkenaan identiti orang tua Gunnhild. Misalnya dalam Historio Norwegiae, iaitu saga Norse paling awal, dinyatakan bahawa Gunnhild adalah puteri kepada Raja Denmark, iaitu Gorm the Old sekaligus menjadikannya sebagai saudara perempuan Harald Bluetooth.

KELUARGA ERIC BLOODAXE

Sejarahwan Iceland kurun ke-12 yang bernama Snorri Sturluson pula mencatatkan bahawa ayah Gunnhild ialah Ossur Tote dari Haalogaland yang terletak di Norway Utara. Walau apapun keadaannya, yang jelas Gunnhidl memberikan pengaruh yang besar buat suaminya.

Apapun, terdapat juga kemungkinan bahawa pengaruhnya menjangkau ke kawasan-kawasan Norway yang lain menerusi persekutuan yang dijalinkan dengan pemerintah-pemerintah di Norway.

Dalam saga-saga Norse, dicatatkan bahawa Harald Fairhair bertanggungjawab menyatukan Norway. Namun, sejarahwan moden berpendapat bahawa kerajaan yang diperintah oleh Harald pada hakikatnya jauh lebih kecil dan mungkin hanya terhad di kawasan barat dan barat daya sahaja.

Walau bagaimanapun, sebahagian pendapat menyatakan bahawa beliau tidak mempunyai wilayah yang cukup untuk dibahagikan kepada para puteranya, yang disebutkan oleh saga berjumlah seramai 20 orang. Beberapa sumber yang lain menyatakan hal yang sebaliknya, di mana Harald dapat membahagikan kerajaannya secara sama rata kepada para puteranya dan menjadikan setiap seorang daripada mereka sebagai raja. Kemudian, Eric dilantik sebagai raja tertinggi yang berkuasa ke atas adik-beradiknya.

Kem4tian Harald meranapkan apa sahaja perancangan yang dilakukannya untuk para puteranya. Eric bertindak membvnuh adik-beradiknya dalam usaha menjadi pemerintah tunggal Norway. Berbeza dengan Fagrskinna, saga Agrip menyebutkan bahawa Eric meraih nama timangan ‘Bloodaxe’ menerusi tindakannya membvnuh lima orang saudaranya.

Tidak diketahui secara jelas berapa ramaikah saudara/saudara tiri yang dibvnuh oleh Eric, atau berapa banyak adk-beradik yang dimilikinya. Apapun, salah seorang saudara tirinya yang diketahui terselamat ialah Haakon, yang dibesarkan di England, di istana Raja Athelstan.

Haakon inilah yang kemudiannya berjaya menundukkan Eric. Sejarahwan berpendapat bahawa pemerintahan Eric berlangsung kejam dan beliau tidak disenangi oleh banyak pihak, hinggakan golongan bangsawan Norway bersepakat mahu menggantikannya dengan Haakon. Atas sebab yang tidak diketahui, Eric langsung tidak menentang keputusan ini dan membawa diri ke England. Di sana, beliau disambut dengan tangan terbuka oleh Raja Athelstan. Bahkan, beliau dijadikan sebagai raja-kecil Northumbria di bawah autoriti Athelstan.

ERIC BLOODAXE DI NORTHUMBRIA

Walau bagaimanapun, sumber-sumber Anglo-Saxon mempertikaikan versi ini dan menyatakan bahawa Eric ditabalkan sendiri sebagai raja oleh masyarakat Northumbria pada tahun 947/948 Masihi, beberapa tahun selepas kemangkatan Athelstan. Dengan mengangkat Eric sebagai raja, masyarakat Northumbria bukan hanya mengenepikan putera Athelstan yang bernama Eadred, malah mereka meraih harapan untuk mendapatkan kemerdekaan dari Anglo-Saxon di selatan, yang telah menguasai mereka sejak tahun 927 Masihi.

Eadred bertindak balas dengan melakukan s3rangan ke atas Northumbria dan menjarahnya. Dalam perjalanan pulang ke selatan, barisan belakang pasukan Eadred dis3rang oleh Eric di Castleford dan banyak nyawa yang gugur dalam peristiwa itu.

Naik berang dengan keadaan ini, Eadred si raja Inggeris itu pun mengugut mahu menghancurkan Northumbria andai mereka enggan tunduk kepada pemerintahannya. Justeru, penduduk Northumbria memutuskan untuk memihak Eadred dan mengusir Eric.

Selepas Eric diusir, penduduk Northumbria menerima seorang raja baru dari Viking-Ireland yang bernama Olaf Sihtricsson. Lima tahun kemudian, Eric kembali ke Northumbria dan berjaya menggulingkan Olaf sekaligus menjadi raja Northumbria buat kali kedua. Pemerintahannya yang lalu berlangsung hanya selama setahun, dan kali ini, beliau berpeluang untuk memegang kuasa selama dua tahun. Tidak lama kemudian, beliau kembali tidak disenangi oleh penduduk Northumbria dan sekali lagi diusir.

KEM4TIAN ERIC BLOODAXE

Catatan tentang kem4tian Eric disediakan oleh seorang penghikayat Anglo-Saxon yang bernama Roer of Wendover. Menurut sumber daripada beliau, Eric dikhianati oleh seorang lelaki yang bernama Osulf dan dibvnuh oleh Maccus di sebuah tempat bernama Stainmore. Seorang lagi penghikayat yang bernama Symeon of Durham melaporkan bahawa Maccus ini adalah anak kepada Olaf (sama ada Olaf Sihtricsson atau Olaf Guthrithson, seorang lagi bekas pemerintah Northumbria).

Menurut leenda tempatan, Pancang Batu Rey (Rey Cross) di Stainmore menandakan tempat pengebumian Eric. Namun pada tahun 1989, sebuah ekskavasi yang dijalankan di tapak berkenaan tidak menjumpai sebarang tulang manusia. Hal ini sekaligus membawa kepada penjelasan lain berkenaan Pancang Batu Rey, iaitu ianya merupakan batu penanda sempadan titik tengah antara Istana Penrith dan Istana Barnard. Justeru, terdapat kemungkinan bahawa persemadian Eric terletak di kawasan lain di Stainmore.

TERJEMAHAN:

Wu Mingren. (16 Januari 2019). Eric Bloodaxe: Murderous Viking King of Norway and Northumbria. Ancient Origins. https://www.ancient-origins.net/history-famous-people/eric-bloodaxe-0011327


The Big 4 Of Thrash Metal

Thrash metal ialah subgenre heavy metal yang muncul pada zaman New Wave of British Heavy Metal (NWOBHM), sekitar awal 1980-an. Genre ini bercirikan tempo muzik yang laju dan rancak berserta lirik dan tema yang agak anarkis dan nihilistik.

Antara lagu terawal yang bergenrekan thrash metal ialah ‘Stone Cold Crazy’ oleh Queen. Walau bagaimanapun, liriknya masih bercirikan pop mainstream. Lagu-lagu yang benar-benar thrash metal dimulakan oleh kumpulan seperti Diamond Heads (Am I Evil), Black Sabbath (Symptoms of the Universe), Iron Maiden (The Troopers) dan lain lain kumpulan NWOBHM. Kemudian, sekumpulan anak muda yang pada asalnya merakamkan lagu mereka di bilik garaj, akhirnya merevolusikan dunia muzik dan diikuti oleh sahabat-sahabat mereka.

1. Metallica

Ditubuhkan pada penghujung tahun 1981, kumpulan ini menampilkan James Hetfield, Lars Ulrich, Dave Mustaine dan Cliff Burton sebagai ahli pada asalnya dan bermain di bilik garaj. Oleh kerana masalah ketagihan alkohol yang dihadapi Dave Mustaine, beliau dipecat dan digantikan oleh Kirk Hammet sebagai gitaris utama.

Album pertama mereka, Kill ‘Em All ialah perintis kepada genre thrash metal. Sebagai contoh, lagu-lagu seperti No Remorse, Metal Militia dan Phantom Lord menampilkan tempo muzik yang laju dan riff gitar yang kompleks. Teknik itu diteruskan hingga album Master of Puppets.

Dari segi teknik gitar, gitaris bass, Cliff Burton memperkenalkan ton ‘distorted bass’, gitar bass yang dimainkan seperti gitar elektrik dalam mod ‘distorted’, menjadikan bunyinya seperti gitar elektrik cuma lebih mendalam bunyinya seperti intro lagu For Whom the Bell Tolls. Gitaris utama Kirk Hammet, walaupun tak sehebat Dave Mustaine, mencipta kelainan tersendiri dengan ‘shredding’ yang lebih indah dan harmoni seperti lagu ‘Master of Puppets’ dan ‘One’. Dalam album …And Justice For All, Metallica bereksperimentasi dengan tempo muzik yang berlainan dan kompleks, menjadikan muziknya sebagai ‘progressive metal’, sebagaimana ‘progressive rock’ bagi band Pink Floyd dan Led Zepellin. Oleh sebab itu, album tersebut mempunyai komposis muzik yang terindah berbanding kesemua album-album mereka. Antara contoh lagu yang indah itu ialah ‘One’, ‘Harvester of Sorrow’ dan ‘Eye of The Beholder’ yang sangat progresif.

Metallica juga antara medium yang mempopularkan budaya pop Cthulhu, dewa raksasa dalam mitologi Cthulhu ciptaan H.P Lovecraft. Lagu-lagu seperti ‘Call of Ktulu’, ‘The Thing That Should Not Be’ dan ‘Dream No More’ menceritakan tentang marabahaya bernama Cthulhu yang bangkit dari tempatnya beradu. Hal ini telah menjadikan lagu-lagu berkenaan sinonim dengan budaya pop mitologi Cthulhu seperti Necronomicon dalam filem Evil Dead, Cabin in The Woods, Dunwich Horror dan sekali lagi, Cthulhu.

Karya agung: Master of Puppets, One, Spit Out The Bone

2. Megadeth

Setelah dipecat oleh Metallica, Dave Mustaine berdendam dengan Metallica dan pilih untuk membuat kumpulan thrash metal yang baru untuk menyaingi Metallica. Mustaine memulakan pencariannya dan pada tahun 1986, album Peace Sells…But Whos Buying? diterbitkan.

Dalam kalangan gitaris utama kumpulan-kumpulan thrash metal, Mustaine lah yang paling berbakat sekali. Beliau suka bermain secara teknikal, menjadikan riff dan solonya lebih rumit berbanding kumpulan-kumpulan lain. Oleh kerana beliau pernah menggubah lagu semasa masih dengan Metallica, ada sesetengah corak lagu Megadeth hampir sama dengan Metallica.

Sebagai contoh, ambil lagu ‘Mechanix’ yang 100% sama dengan lagu ‘The Four Horsemen’ cuma dimainkan lebih laju dan lirik yang berlainan. Sama juga dengan lagu ‘Wake Up Dead’ yang mempunyai riff lagu ‘Ride the Lightning’. Tiada konflik yang berlaku dari segi hak intelek muzik kerana Metallica mengiktiraf kerja gubahan Mustaine bagi album Kill ‘Em All dan Ride the Lightning.

Lagu ‘Holy Wars’ ialah opus magnum bagi Megadeth. Riff dan rentak dram yang pantas, disertai dengan bunyi ‘distortion’ seperti ‘industrial metal’, tak menghairankan kalau lagu ini mampu bersaing dengan sengit terhadap ‘Master of Puppets’ yang tak mampu dicabar, sekaligus mengotakan janji Mustaine dalam bersaing dengan Metallica.

Kebanyakan lagu-lagu Megadeth adalah sangat kompleks, sampai pada satu tahap lagu-lagunya hampir tak mampu dimainkan. Mungkin sebab itulah kerosakan saraf tangan Mustaine berlaku, kerana kelajuan dan kompleksiti gitar yang dimainkannya.

Dari segi budaya pop, Megadeth mengangkat tema kemusnahan dan nihilisme. Malah, nama Megadeth itu sendiri diilhamkan daripada buletin tentang kuasa pemusnahan nuklear yang mampu mematikan jutaan orang. Mega-Death. Dalam satu temubual, Mustaine menceritakan George Orwell antara individu yang mempengaruhinya, sekaligus mempengaruhi tema Megadeth. George Orwell merupakan penulis profilik yang kerap menyentuh tema distopia dan apokalips seperti novel 1984 yang kembali hangat selepas perlantikan Donald Trump sebagai Presiden USA.

Karya Agung: Holy Wars, Hangar 18, Symphony of Destruction.

3. Anthrax

Dalam keluarga Big 4 of Thrash Metal, Anthrax adalah yang paling unik. Anthrax adalah seperti Red Hot Chilli Pepper bagi alternative rock dan System of A down bagi nu metal, di mana mereka yang paling banyak main-main, humor.

Apa yang dimaksudkan berkenaan humor ini ialah tema yang dibawa mereka. Sebagai contoh, lagu ‘Efilnikufesin’ menyentuh tentang hidup seorang pelawak pada zaman mereka yang meninggal. Cuba anda terbalikkan perkataan lagu tersebut. Hal ini ditambah dengan penyanyi mereka, Joey Belladona yang mempunyai suara lunak dan tinggi, menjadikannya penyanyi terbaik dalam kalangan Big 4.

Selain itu, mereka pernah bereksperimentasi dengan lagu metal dan rap hip hop, mewujudkan lagu ‘Im the Man’. Lagu ini menjadi bukti utama kenapa mereka inilah kumpulan yang paling main-main dan tak kisah dengan pandangan elitis metal. Walau bagaimanapun, harus diingatkan lagu ini jugalah yang bertanggungjawab mencipta subgenre heavy metal yang baru yakni nu metal, gabungan heavy metal dan rap. Kalau bukan kerana Anthrax, mungkin kita takkan ada System of A Down, Linkin Park, Limp Bizkit dan KoRN.

Kumpulan ini juga yang paling rapat sekali dengan Metallica. Mereka pernah berkongsi pentas ketika gig sekitar 1980 dan sempat menyaksikan zaman Metallica masih mempunyai Dave Mustaine sebagai gitaris utama. Oleh sebab itu, Metallica dan Anthrax masing-masing ada menyebut tentang kumpulan mereka dalam memoir masing-masing.

Untuk budaya pop, mereka terkenal dengan mempopularkan budaya ‘moshing’ dalam konsert rock dek lagu mereka, ‘Caught In A Mosh’. Budaya pop Judge Dredd juga menjadi popular kerana lagu ‘I Am the Law’ yang menceritakan kehebatan Judge Dredd, sang hakim, sang juri, sang pelaksana.

Karya Agung: Caught In A Mosh, I Am the Law, Madhouse.

4. Slayer

Ditubuhkan oleh peminat muzik biasa-biasa, yang kerja biasa-biasa, kumpulan ini akhirnya menjadi kumpulan Big 4 yang paling ekstrem dan ganas.

Tempo muziknya sahaja yang boleh bersaing dengan Megadeth, menjadikan muziknya ekstrem dan brutal, seumpama mendengar petir bertempur dengan dewa dewi dan raksasa. Sebagai contoh, lagu ‘Raining Blood’ mempunyai tempo muzik yang sangat pantas, dan solo muzik yang laju itu ditutupi dengan bunyi guruh dan hujan ribut. Setiap lagunya saya berani jamin otak anda akan terasa seperti dilanggar badai dan taufan kuat. Sebab itu Slayer diminati elitis metal, kerana gayanya yang sangat metal.

Walau bagaimanapun, imej mereka yang gelap selalu terpalit dengan kontroversi. Sebagai contoh, lagu mereka ‘Angel of Death’ adalah berkenaan Joseph Mengele, seorang pegawai Nazi yang bertanggungjawab terhadap genosid kaum Israel pada zaman Perang Dunia Kedua. Lagu itu menceritakan tentang seksaan dan eksperimen yang dikenakan oleh orang Nazi kepada bangsa Yahudi seperti dijahit bersama, dibeku dan dibakar hidup-hidup serta diracunkan. Mereka juga dituduh bersimpati dengan Nazi kerana logo kumpulan mereka menampilkan burung helang yang digunakan Nazi.

Dari segi budaya pop, mereka bertanggungjawab dalam melahirkan genre death metal, genre yang lebih rancak dan disertai nyanyian jerit. Oleh kerana imej mereka yang gelap dan brutal, black metal juga diinspirasikan oleh mereka melalui imej ‘satanic’. Sebab itulah, saya tak beberapa arif tentang Slayer melainkan lagu-lagu Slayer yang terkenal kerana tak suka imej mereka.

Karya Agung: Raining Blood, Angel of Death, South of Heaven.

KONKLUSI:

Jadi, untuk apa saya membicarakan tentang pengaruh Big 4 of Thrash Metal? Kerana sumbangan mereka terhadap jati diri orang Amerika Syarikat.

Umum diketahui USA merupakan sebuah negara yang terdiri daripada bermacam-macam etnik dan bangsa, lalu dihimpunkan di bawah satu panji negara bangsa. Berlainan dengan kita yang kaya dengan budaya, mereka perlu menciptakan budaya tersendiri bagi mereka.

Heavy metal yang pada asalnya dibawa oleh United Kingdom, akhirnya berpindah kuasa ke USA kerana Big 4 of Thrash Metal. Seni muzik thrash metal ini penting kerana menjadi budaya orang Amerika Syarikat dan juga menjadi ‘soft power’ geopolitik-ekonomi mereka, sebagaimana K-pop bagi Korea Selatan dan anime bagi Jepun.

Saya berani jamin, kalau anda tanya siapa Metallica pada orang lain, semua orang kenal lagu ‘Enter Sandman’. Kerana ‘soft power’ ini, budaya Amerika Syarikat berjaya menerobos ke seluruh dunia kecuali Korea Utara. Nampak kecil, tapi impaknya besar.

Khas daripada Ammar Akmal, seorang pendengar muzik rock dan metal semenjak dia berumur 4 tahun.

-A. Akmal


Tragedi Grover Shoe Factory

Sekitar tahun 1900, pembuat kasut dari Brockton ialah pembuat kasut paling mahir di dunia. Jika mahu memakai kasut terbaik, beli buatan Brockton. Antara kilang yang beroperasi dalam industri ini ialah R.B Grover Co. Pada tahun 1905 R. B. Grover Co. mempunyai tiga puluh tiga kedai dan penjualan yang meningkat tinggi.

B. Grover Co. terpaksa menambahkan kawasan pengeluaran kilangnya hanya untuk memenuhi permintaan pasaran. Kilang Grover adalah bangunan besar dan moden. Mr. Grover memastikan pekerjanya bekerja di tempat kerja yang bersih dan mempunyai pengudaraan yang baik.

Walaupun syarikat itu meningkatkan pengeluaran dengan menambah kawasan pengeluaran, tidak ada rekod yang mengatakan sama ada jurutera yang menambah keluasan kilang itu pernah menyatakan masalah mesin dandang tekanan.

Mesin itu asalnya berfungsi untuk kawasan pengeluaran tiga tingkat, kini perlu menampung operasi untuk empat tingkat.

Kronologi Kejadian

Semuanya berjalan lancar pada awalnya. Pada bulan Februari 1905, kilang kasut Brockton menghantar hampir lima puluh enam ribu kotak kasut. Pengeluaran berada pada tahap tinggi sepanjang masa dan syarikat ini cuba meningkatkan produktiviti mereka lebih jauh pada bulan Mac 1905.

Sebuah dandang baru sedang menjalani operasi penyelenggaraan. Maka dandang lama dihidupkan untuk meneruskan operasi pengeluaran. Masalah mula bermula apabila mesin dandang tekanan ini tidak mampu menanggung beban operasi berlebihan. Ianya meletvp dan dan mer0sakkan bangunan empat tingkat ini.

Kejadian ini berlaku pada 20 Mac 1905. Sebanyak 58 nyawa terk0rban dan 150 orang ced3ra dalam kejadian pagi itu. Sebuah bangunan empat tingkat yang terletak di Jalan Calmar, Campello section of Brockton, Amerika Syarikat.

Bumbung kilang dan lantai bangunan empat tingkat ini rob0h.  Pekerja-pekerja yang terselamat dari letvpan dan runtuhan itu sekarang terperangkap di bawah kayu berat, lantai dan peralatan pembuatan kasut.

Tidak dapat bergerak, pekerja tidak berdaya dan hanya boleh menunggu ap1 untuk memb4kar tubuh mereka. Saluran gas untuk operasi kilang telah pecah dan merebakkan lagi ap1.

Grover Shoe Factory adalah bangunan moden dan mempunyai lebih dari tiga ratus tingkap kaca, yang membolehkan cahaya matahari terus ke lantai kilang. Ini menyumbang kepada kesan cerobong (Chimney Effect).

Kehadiran oksigen melalui tingkap menyebabkan ap1 menyala lebih panas dan pantas. Ini memberi masalah kepada pasukan bomba bandar ini kerana tidak pernah menghadapi situasi begitu.

(Ap1 memerlukan kombinasi “bahan b4kar +oksigen+haba”. Salah satu fungsi dinding bangunan tahan ap1 ialah menghentikan kemasukan udara, memadamkan ap1 selepas bahan b4kar habis terb4kar)

Masalah dengan bangunan ini ialah tidak mampu menghentikan kemasukan oksigen kerana terlalu banyak tingkap kaca.

Daripada lebih kurang tiga ratus pekerja yang berada di bangunan itu, kira-kira seratus orang berjaya keluar tanpa keced3raan. Lima puluh lapan orang terbunvh, termasuk beberapa dari bangunan sekitarnya yang turut terb4kar selepas letvpan itu.

Lebih kurang 40 mayat m4ngsa gagal dikenalpasti kerana terb4kar teruk. Upacara pengebumian awam diadakan untuk mereka dan sebuah monumen di Tanah Perkvburan Melrose menandakan kvbur biasa bagi m4ngsa yang tidak dikenali. Monumen granit besar dapat dilihat di bahagian tenggara tanah perkubvran itu.

Namun begitu, dalam kisah tragik ini masih ada kisah insan berhati mulia. Pasukan bomba bandar bersama-sama penduduk sekitar itu sedaya upaya memadam keb4karan dan menyelamatkan m4ngsa yang terperangkap dibawah sisa runtuhan.

Menggunakan kayu sebagai tuas, mereka cuba mengangkat sisa runtuhan dan mengeluarkan m4ngsa sebelum ap1 merebak kearah mereka

Seorang Pastor St. Margaret’s Church yang berada di seberang jalan cuba membantu. Tanpa memperdulikan ap1 marak, asap tebal dan haba yang membahang, pastor ini berjaya mengeluarkan m4ngsa yang terperangkap dan membawa mereka keluar.

Dia berulang alik menyelamatkan m4ngsa sehingga dia sendiri terced3ra semasa bahagian runtuhan bangunan jatuh menimpa dirinya.

Dalam laporan penuh yang dikeluarkan pada tahun 1907, turut menyatakan secara spesifik seorang pekerja bernama Mr. George E. Smith yang kakinya tersangkut pada runtuhan. Walaupun tidak mampu bergerak, dia menggunakan tangannya untuk menyelamatkan seorang anak saudaranya dan Mrs. Lena S. Baker daripada bawah runtuhan. Namun lelaki ini mavt dalam kejadian ini.

Selepas Kejadian

Ia tetap menjadi salah satu tragedi yang paling teruk berkaitan dengan dandang di negara ini. Selepas letvpan dan keb4karan, para perundangan negara membentuk Lembaga Peraturan dandang, undang-undang reka bentuk dandang pertama Amerika Syarikat. ASME Boiler Code (American Society of Mechanical Engineers) dirangka. Ianya piawaian rekabentuk dan pembinaan dandang, untuk mengelakkan kejadian serupa berulang.Selepas letvpan itu, Boot & Shoe Worker’s Union membayar lebih daripada $ 100,000 faedah insurans kepada keluarga yang m4ngsa. R.B. Grover, yang diinsuranskan dengan nilai $ 135,000, mengalami kerugian lebih dari $ 225,000. Syarikat ini diisytiharkan muflis.

Kejadian bencana ini telah merubah lanskap kawasan sekitar. Letvpan kuat meruntuhkan bangunan sekitar.

RUJUKAN:


Sukan Semasa Era Uthmaniyyah

Budaya sukan di kalangan orang Turki jika pada pandangan yang pertama ia seolah-olah melihat mereka sedang melakukan persediaan untuk berper*ng. Orang-orang Turki kuno cukup berminat dalam bidang sukan terutamanya sukan lasak seperti menunggang kuda, memanah, menembak, melontar lembing dan bergusti.

Walau bagaimanapun, mereka semua menganggap sukan-sukan sebegini hanyalah sebagai latihan untuk kemungkinan menghadapi peper*ngan sepanjang mereka hidup dalam keadaan aman damai.

Islam tidak begitu menekankan cabang sukan lain kecuali menunggang kuda, memanah dan berenang. Ini kerana, setelah menganut agama Islam, orang Turki lebih memilih sukan yang dianggap berguna pada masa per*ng. Pasukan Bamyacı dan Lahanacı Pada era klasik Uthmaniyyah, merupakan nama untuk dua pasukan yang bertanding dalam sejenis sukan per*ng kuno yang paling diminati baik di istana mahupun di kalangan penduduk tempatan yang tinggal di luar bandar.

Adalah menjadi satu keutamaan untuk melatih para pemuda agar mampu menjadi seorang penunggang kuda atau penembak yang baik. Selain daripada para putera sultan, anak-anak muda yang dibawa menuntut di sekolah istana untuk dilatih sebagai negarawan juga amat mahir dalam sukan.

Sultan pernah menghadiri pertandingan di mana dua pasukan Bamyacı dan Lahanacı bertanding. Sudah tentulah pasukan masing-masing akan mempunyai penyorak dan penyokong yang akan menyokong mereka, dan pemenangnya akan diberi hadiah penghargaan.

Sejarah kedua-dua pasukan ini bermula dari zaman Sultan Mehmed I (1391), ketika baginda menjadi gabenor Amasya. Ahli sukan yang juga merupakan pengawal kepada putera sultan, biasa bertanding dalam dua pasukan yang berlainan, nama kedua-dua pasukan ini diambil dari nama dua jenis sayuran yang paling terkenal di bandar ini.

Mungkin hari ini kita masih boleh melihat simbol kubis (lahana) dan bendi (bamya) pada sebuah tugu peringatan di Istana Topkapi, Istanbul yang dibina khas bagi mengenang mereka.

Pada abad keenam belas, Bosnaik Matrakci Nasuh mencipta permainan yang kemudian menjadi sukan ‘Matrak’, Tongkat yang dibuat dari kayu ditutup dengan kulit digunakan untuk bermain Matrak. Sangat serupa dengan pin boling pada bahagian atas tongkat yang berbentuk bulat dan agak lebih lebar daripada bahagian yang lain. Permainan ini, seringkali, dimainkan di padang rumput dan merupakan bentuk pertemp*ran tiruan. Tentera Uthmaniyyah akan menggunakan permainan ini untuk berlatih pertemp*ran jarak dekat.  Pada masa ini, ia telah menjadi salah satu acara yang paling popular di Turki.

Sukan moden mula menjengah kehidupan manusia pada awal abad ke-19. Berdasarkan pemahaman individualistik, orang ramai lebih suka menjalani kehidupan yang sederhana tetapi selesa sementara mereka turut mengambil berat soal penjagaan kesihatan mereka.

Walaupun 14 negara mengambil bahagian dalam Sukan Olimpik yang mempunyai 10 cabang sukan yang berbeza pada tahun 1896 di Athens dengan tujuan menghidupkan semula Sukan Olimpik Kuno, jumlah kategorinya meningkat kepada 22 jenis pada Sukan Olimpik Berlin tahun 1936. Hari ini, Sukan Olimpik menjadi acara rasmi yang disertai beratus-ratus negara dan merangkumi hampir 40 jenis sukan, yang kebanyakannya sudah lama wujud.

Sukan moden dalam sejarah Turki bermula dengan sukan bola sepak. Golongan yang menarik minat pemuda Turki untuk bermain bola sepak kebanyakannya adalah penduduk tempatan dan asing yang bukan Islam. Pertandingan bola sepak di Turki kali pertama diadakan di Thessaloniki pada tahun 1875, di İzmir pada tahun 1880 dan 1890 di Istanbul.

Memandangkan pada masa itu sentimen masyarakat Turki masih agak konservatif, maka mereka menganggap bola sepak sebagai permainan orang asing dan pemuda Muslim kebiasaannya hanya akan menjadi penonton, tidak ramai yang akan turut serta.

Sebuah kelab bola sepak bernama ‘Black Stocking’, yang disertai beberapa orang Turki dan para diplomat, tewas 4-1 pada tahun 1899 dalam satu perlawanan menentang orang Yunani. Pihak berkuasa tidak ‘gembira’ dengan keputusan tersebut dan tidak ada lagi sebarang khabar berita dari kelab tersebut selepas perlawanan.

Beşiktaş Gymnastics Club, yang ditubuhkan oleh 26 pemuda Muslim pada tahun 1903, dibenarkan untuk bergiat aktif dengan syarat mereka tidak akan bermain bola sepak. Bahkan terdapat anak-anak muda, yang mengambil bahagian dalam satu perlawanan bola sepak di İzmir pada tahun 1905, telah dibuang dari sekolah mereka.

Di bawah pemerintahan autoritarian, penubuhan kelab seperti itu pada dasarnya tidak dianggap sebagai perkembangan yang positif terutamanya apabila ia ditubuhkan oleh golongan muda dengan kebimbangan bahawa ia berpotensi menyebabkan krisis pergolakan politik.

Orang-orang Inggeris menubuhkan Constantinople Football League pada tahun 1904, yang digelar ‘Sunday League’ di kalangan orang ramai. Didorong oleh langkah ini, orang Turki menubuhkan Galatasaray pada tahun 1905 dan Fenerbahçe pada tahun 1907. Sultan pada waktu itu mengawal politik secara ketat tetapi tidak cuba campur tangan dalam hal ehwal kehidupan peribadi rakyat dan berusaha menunjukkan toleransi terhadap kelab-kelab sukan.

Ada yang mengatakan bahawa baginda menggunakan sukan sebagai alat untuk mengumpulkan maklumat risikan. Kebangkitan sukan kebangsaan dan permintaan yang tinggi dalam sukan bola sepak serta sukan-sukan moden yang lain hanya muncul setelah sistem raja berperlembagaan diisytiharkan pada tahun 1908.

Dalam tempoh ini, banyak kelab sukan ditubuhkan dan bola sepak menjadi sukan yang amat diminati ramai para belia. Liga Jumaat diasaskn hanya untuk kelab pasukan Turki pada tahun 1912. (kerana orang Islam menjadikan hari Jumaat sebagai hari cuti). Juga, beratus-ratus kelab sukan dengan liga masing-masing wujud di Anatolia, yang kebanyakannya ditubuhkan oleh orang Yunani dan Armenia.

Pemerintahan yang dikawal oleh parti Committee And Union Progress (CUP), yang berkuasa pada waktu itu, menyokong kelab Turki menentang kelab bukan Islam, yang lebih maju dalam sukan bola sepak. Parti CUP menganggap sukan sebagai kapal bagi dasar nasionalisme mereka, mereka bahkan cuba membuktikan dengan ‘klaim’ bahawa bola sepak sebenarnya adalah berasal dari sukan kuno Turki dengan nama sebenarnya ‘tepük.’

Per*ng Dunia Pertama meletus, Uthmaniyyah mengerah para pemuda yang sihat dan bertenaga ke barisan hadapan, termasuklah ahli-ahli sukan. Pengorb*nan Beşiktaş Gymnastics Club dalam mempertahankan negara tidak boleh dipandang remeh, cebisan m*yat ketua pasukan Bola Sepak Beşiktaş, Şair Kazım, Asım dan Rıdvan ditemui di posisi masing-masing di Çanakkale. Doktor Ali, Doktor Mehmet dan Doktor Sabri kehilangan nyawa mereka di medan Kaukasus dalam bencana “typhus”. Selepas beberapa ketika, Beşiktaş Club turut kehilangan Muallim Sadi dan Behzat ketika bertemp*r di barisan hadapan, menjadikan lapan korb*n dari pasukan bola sepak pertama sahaja.

Antara tahun 1918 dan 1923, ketika Istanbul berada di bawah pendudukan pihak Sekutu, perlawanan bola sepak pernah diadakan antara pihak Turki dan pasukan penjajah di Berem Taksim yang sudah tidak wujud lagi, di mana jika kita melihat pertandingan itu, dikatakan kebiasaannya pihak yang memenangi pertandingan itu akan merayakannya seolah-olah mereka memenangi pertemp*ran.

Benar, Fenerbahçe Sports Club, yang memenangi 41 perlawanan dan lima kekalahan daripada keseluruhan 50 perlawanan, telah diharamkan oleh penjajah British. Pertandingan antara Greek Pera dan Fenerbahçe sangat dramatik, kadang-kala kelihatan seperti per*ng antara Turki-Yunani, dan begitulah reaksi sebenar masyarakat terhadap penjajahan di Anatolia.

Selepas kemerdekaan dan pengisytiharan Republik, bola sepak menjadi lebih luas selari dengan dunia lain. Ia hampir menjadi isu nasional. Samalah seperti sejarah perlawanan antara El Salvador dan Honduras pada tahun 1969, di mana 3,000 orang terbun*h; di Turki pula seramai 43 orang m*ut pada tahun 1967 dalam pertandingan antara pasukan Kayseri dan Sivas, semenjak itulah kedua-dua bandar itu saling bermusuh sehinggalah mereka dilarang bermain dalam liga yang sama.

Walaupun bola sepak telah menjadi sesuatu yang hampir setiap individu meminatinya dan menjadi keutamaan bagi kalangan sosial, Turki tidak pernah bersuara dalam isu bola sepak dunia.

Di Empayar Uthmaniyyah, perlumbaan mendayung perahu di Selat Bosporus, terutamanya di sekitar Tanduk Emas adalah sangat popular. Sultan Abdülaziz (1861-1876), yang amat meminati segala perkara yang berkaitan dengan laut, menubuhkan pasukan mendayung dan mengadakan perlumbaan perahu di Bosporus. Pada tahun 1913, Association for Ottoman Navy mengetuai penganjuran pertandingan perlumbaan mendayung di Moda dan pelayaran bermula di Istanbul pada tahun 1915 dengan kapal layar Britain yang dirampas. Sukan Gusti, gimnastik, lumba lari berpagar, berbasikal dan tinju diatur dan dikembangkan di seluruh Turki selepas tahun 1920-an. Ketika zaman Perlembagaan, Enver Pasha, yang memiliki minat khusus pada kuda, sangat menggalakkan masyarakat belajar menunggang kuda. Pasukan tentera berkuda Uthmaniyyah ditubuhkan sejajar dengan perkembangan minat dalam cabang sukan tersebut dan ia berlanjutan selepas zaman Republik.

Gusti, yang juga dianggap sebagai sukan kebangsaan Turki, terus mengekalkan tradisi pertandingan Gusti Kırkpınar di Edirne, bekas ibu kota Uthmaniyyah, selama berabad-abad. Oleh kerana orang Turki menganggap gusti sebagai ‘sukan nenek moyang’ mereka yang dikongsi bersama bangsa Mongol, mereka telah biasa dengannya dan sering memenangi pertandingan di peringkat antarabangsa, sambil membuka laluan untuk sukan gusti moden.

Setelah senjata api semakin berkembang, acara lawan pedang kian kehilangan popularitinya dan sukan menembak pula muncul sebagai acara sukan secara formal. Sukan kegemaran yang lain adalah berbasikal. Di Empayar Uthmaniyyah, pertandingan berbasikal diadakan oleh Kelab Sukan Fenerbahçe pada tahun 1912. Di sisi lain, memanah adalah sukan yang paling menarik minat para sultan Uthmaniyyah.  Beberapa sumber mengatakan bahawa sultan sering menyertai pertandingan dan menjadi pemenang memandangkan terdapat nama sultan-sultan terukir pada batu yang menandakan kejayaan mereka.

Lumba lari berpagar juga sangat popular di kalangan masyarakat dan keluarga diraja di Eropah. Sultan Abdülhamid II, yang juga seorang penembak profesional telah menjadikan sukan lari berpagar sebagai latihan wajib di sekolah ketenteraan selepas tahun 1903. Selim Sırrı Tarcan, seorang anggota Turki Muda dan pegawai yang ditugaskan, juga memiliki tempat dalam sejarah sukan Turki.  Dia merupakan pakar dalam sukan gimnastik di Perancis selepas tahun 1908 dan merupakan pengamal gimnastik gaya Sweden yang sangat taksub.

Dia pergi ke Sweden dan berperanan penting dalam membawa sukan itu kembali ke sekolah di Uthmaniyyah. Gimnastik diajar di sekolah-sekolah Uthmaniyyah selepas tahun 1868. Pehr Henrik Link mempelopori bidang pengajaran sukan gimnastik di Sweden dan dikatakan beliau mendapat ilham ketika memerhatikan pergerakan seorang lelaki Muslim ketika sedang mengambil wuduk semasa lawatannya ke Maghribi.

RUJUKAN:

Turkey brings back Ottoman sports to revive former glory. https://amp.thenational.ae/world/turkey-brings-back-ottoman-sports-to-revive-former-glory-1.44537


9/11 – Di Sebalik Debu Bangunan

Dalam
suatu malam, 246 orang tidur untuk bersedia menaiki penerbangan esok pagi.
2,606 orang tidur untuk bersedia syif pagi esoknya. Begitu juga dengan 343
anggota bomba dan 60 pegawai polis. Dan tiada seorang pun mampu menjangkakan
bahawa tepat pada pukul 10 tarikh 11 September, 2001, hidup mereka terus
berubah. Terlalu ramai orang terkorban dalam tragedi 9/11. Apa yang lebih
menyayatkan ialah timbulnya titik-titik konspirasi diatas kubur konkrit mereka
selepas dua buah pesawat menghentam sebuah menara berkembar yang dikenali
sebagai Pusat Perdagangan Dunia, Amerika Syarikat.

Boleh
dikatakan apa yang berlaku telah mengubah landskap dunia. Timbunan-timbunan
konkrit telah melepaskan habuk bertoksik seperti karsinogen, ke seluruh Lower
Manhattan. Agensi Perlindungan Persekitaran (EPA) dengan pantas membuat kerja
dari segi analisis kualiti udara serta keselamatan negara (Gates, 2006).

Beberapa
kematian didapati berkait dengan habuk bertoksik ini, yang mana 18,000 orang
lagi dijangkakan sakit kerananya. Bayi-bayi pula ditemui mempunyai masalah
paru-paru sejak dalam kandungan lagi. Dan Program Kesihatan WTC menelankan
belanja sebanyak AS$4.2 juta untuk menguji dan merawat sebarang penyakit
berkaitan dengan toksik.

Dalam
sebuah kajian diterbitkan pada Disember 2012, seramai 55,000 orang yang
didaftarkan dalam suatu senarai berkaitan WTC telah diteliti selama 4-5 tahun
lamanya. Tujuan penelitian adalah untuk mengenalpasti simtom-simtom kanser
dalam kalangan mereka. Dan didapati mangsa dan pekerja pemulihan sangatlah
terdedah dengan unsur-unsur barah yang menyebabkan kanser-kanser prostat,
tyroid dan myeloma. 17 tahun selepas serangan, sebuah firma guaman New York
melaporkan 15 orang menghidapi kanser payu dara lelaki angkara serangan ini
(Welch, 2018).

Sementara
manusia mula gugur kesakitan, begitu juga dengan ekonomi Amerika Syarikat.
Setelah buka saja pasaran saham, Purata Industri Dow Jones menjunam 684 mata
(-7.1%). Dalam masa seminggu, penyusutan didapati berada pada paras 1,369.7
mata (-14.3%), sekaligus melenyapkan AS$1.4 trilion dalam bentuk saham dari
pasaran (Barnhart, 2001).

Bandaraya
New York boleh dikatakan terhenti seketika. Sebanyak 430,000 kerja tergantung,
bersamaan AS$2.8 bilion tidak sampai kepada keluarga pekerja dalam tempoh tiga
bulan. Sektor pengeksportan paling terkesan yang mana KDNK bandaraya tersebut
dihentam dengan kerugian –AS$27.3 bilion. Keadaan mendesak di New York memaksa
campurtangan persekutuan yang mana Presiden George W. Bush mengizinkan sokongan
sebanyak AS$21.7 bilion dengan segera.

Kesakitan
bagi pasaran-pasaran besar turut diturunkan kepada perniagaan kecil-kecilan
terutamanya di Lower Manhattan. Sebanyak 18,000 pekerjaan lenyap pada tarikh 11
September sahaja, yang mana Pentadbiran Perniagaan Kecil meluluskan bantuan
dalam bentuk pinjaman.

Dan
dalam masa ini, syarikat-syarikat insurans berada dalam keadaan kemurungan.
Perniagaan mereka dihentam teruk oleh kerana gangguan urusniaga (AS$11 bilion),
pampasan hartanah (AS$9.6 bilion), tanggungan (AS$7.5 bilion), pampasan pekerja
(AS$1.8 bilion) dan bayaran lain-lain (AS$2.5 bilion). Sekelip mata, industri
insurans dilucutkan kewangan sebanyak AS$32.4 bilion (hari ini bernilai
AS$47.27 bilion).

Setiap
sen ini tidak mencukupi untuk mengembalikan ribuan nyawa yang gugur pada hari
tersebut. Sekali lagi pada 11 September 2019, kaum keluarga mereka berhimpun di
Ground Zero dalam suasana hiba. Ramai dalam kalangan mereka menulis nama mangsa
korban sebagai tanda penghormatan. Dan melihat keadaan semasa, dengan
pembangunan semula di kawasan WTC, Amerika Syarikat dilihat telah membuka
lebaran baharu.

Sungguhpun
begitu, “9/11” kekal sebagai tarikh yang amat penting dalam sejarah Amerika
Syarikat. Kepentingannya menjangkaui 22 November iaitu Jumaat Presiden John F.
Kennedy ditembak. Mahupun 24 Julai pada ketika Neil Armstrong menjadi manusia
pertama untuk berjalan di Bulan.

RUJUKAN:

At least 15 men near Ground Zero after 9/1 have breast cancer, law firm says https://www.cbsnews.com/news/at-least-15-men-near-ground-zero-after-911-have-breast-cancer-law-firm-says/

Buildings Rise From Rubble While Health Crumbles.  https://www.nytimes.com/2006/09/11/arts/television/11dust.html

CCCEH
Study of the Effects of 9/11 on Pregnant Women and Newborns
https://web.archive.org/web/20110726045732/http://www.familiesofseptember11.org/docs/CCCEH%20Study%20Intro.pdf

The Economic Effects of 9/11: A
Retrospective Assessment
https://fas.org/irp/crs/RL31617.pdf

Markets
Reopen, Plunge
https://www.chicagotribune.com/business/chi-010917markets-story.html


Autodidact – Mereka Yang Mengajar Diri Mereka Sendiri

Bercakap pasal minah yang belajar sendiri kat youtube dan memandai-mandai nak jadi doktor, mengingatkan aku pada autodidacts. Bukan nak kata perempuan yang acahj-acah dentist tu autodidacts, tetapi sengaja aku nak bercerita tentang kelompok manusia genius ini.

Autodidacts ialah orang-orang genius dalam sejarah yang belajar sendiri ilmu yang mereka mahir sehinga ke tahap pakar. Mereka tak belajar dari mana-mana guru.

Kebanyakan autodidacts ialah penulis novel. Kebanyakan penulis novel belajar menulis novel sendiri bukannya belajar dengan orang. Sebab itu antara senarai autodidacts yang terkenal dalam sejarah ialah penulis novel.

Dalam bidang penulisan novel, aku sendiri tidak belajar dengan sesiapa. Aku mula menulis secara santai bermula usia 7 tahun, sebelum bermula secara serius pada usia 15 tahun menghantar manuskrip-manuskrip aku ke syarikat penerbitan. Aku hanya belajar dengan menonton filem dan membaca novel-novel yang ada dirumah aku.

Selain bidang penulisan, autodidacts juga ada dalam bidang lain seperti sejarah, muzik, bahasa dan seni. Ada sejarawan yang merupakan autodidact seperti Lewis Mumford dan Alfred Wallace. Untuk bidang muzik, nama seperti Claudio Arrau dan David Bowie. Bahkan ada yang mengatakan Christopher Nolan ialah seorang autodidacts.

Sebagai contoh, ada banyak manusia di dunia yang merupakan autodidacts yang mengajar diri sendiri mempelajar bahasa lain. Mereka tak perlu untuk masuk kelas mana-mana bahasa untuk mempelajari bahasa itu seperti Claudio Arrau yang mengajarkan dirinya 4 bahasa iaitu Inggeris, Jerman, Italy dan juga Perancis sambil bahasa Sepanyol merupakan bahasa ibundanya.

Dalam bidang arkitek, terdapat banyak juga nama-nama arkitek hebat yang merupakan seorang autodidacts. Nama-nama hebat seperti Mies Van Der Rohe, Frank Lloyd Wright, Violet-Le-Duc, dan Tadao Ando ialah antara nama arkitek yang mengajarkan diri mereka sendiri. Sebab itu kelahiran arkitek-arkitek genius ini, ada beberapa negara yang melonggarkan undang-undang untuk seorang arkitek autodidact.

Dalam sejarah, ada beberapa nama yang merupakan seorang autodidact seperti Leonardo da Vinci yang juga merupakan seorang polymath yang mahir dalam pelbagai bidang. Pencipta kapal terbang seperti adik-beradik Wright juga merupakan seorang autodidact. Zaman moden, ada yang mengatakan bahawa inventor seperti Elon Musk ialah seorang autodidact.

Tapi dalam banyak bidang di atas, aku masih belum jumpa seorang autodidact dalam bidang perubatan itu sendiri. Mungkin sebab ia soal yang berkaitan dengan nyawa manusia. Mungkin kerana betapa undang-undang sangat menitikberatkan tentang kelayakan doktor-doktor dalam sejarah. Nyawa manusia tidak boleh dibazirkan atas nama seorang yang mendakwa diri mereka sebagai autodidacts.

Lagipun bukan semua yang belajar sendiri merupakan seorang autodidact. Kita kena hati-hati untuk labelkan mereka ini sebagai autodidact.

Sebabnya banyak yang belajar sendiri tanpa berguru berakhir dengan ilmu yang sesat. Sebab bukan semua manusia itu genius seperti nama-nama di atas. Sebab untuk jadi seorang autodidact yang berjaya, kau harus mempunyai IQ yang tinggi sudah tentu.

Sekarang ni nak jumpa the real autodidacts sangat susah, sebab manusia sudah hilang rasa sabar dan adab pada ilmu. Manusia merasakan bahawa mereka tonton video di youtube tentang sebuah teori konspirasi, lalu mereka dah berani mencabar disipilin ilmu yang sudah lama berdiri dalam sejarah, sejak ribuan tahun dengan sekadar menonton beberapa buah video selama beberapa hari dan jam.

Kewujudan internet mewujudkan kebanyakan pakar segera, yang jauh sekali boleh dilabel sebagai autodidact.


Apa Yang Sejarah Beritahu Kita Tentang Epidemik?

Bolehkah kita belajar daripada sejarah mengenai bagaimana peny4kit merebak dan bagaimana kita menghadapinya?

‘Strategi untuk menangani wabak telah membentuk asas kepada pembentukan polisi di masa hadapan’

John Henderson, Professor Sejarah Zaman Pembaharuan Itali di Birkbeck, Universiti London dan penulis Florence Dikepung: Mendepani W4bak di dalam sebuah Kota Moden Terawal (Yale, 2019)

Berita mengenai rebakan dan tindak balas kepada koronavirus telah menggempur hidup seharian kita, bertukar-tukar mencipta rasa takut dan selamat, ekoran media sosial yang menaruh rasa kacau-bilau sementara pihak berwajib menekankan bahawa epidemik masih di bawah kawalan.

Namun frasa-frasa dan tema-tema yang membentuk pengumuman rasmi bukan sesuatu yang baru. Ia wujud ekoran tindak balas berabad-abad lama terhadap epidemik di mana tiada yang lebih jelas berbanding dengan sampar. Tentunya, strategi untuk menangani sampar zaman pra-perindustrian Eropah telah membentuk asas kepada polisi masa hadapan dan tercermin di dalam inisiatif kesihatan awam terkini.

Polisi ‘pembendungan’, ‘pengurangan (mitigasi)’, dan ‘kuarantin’ bukan benda baru. Ironinya, berdasarkan prevalens terkini koronavirus di utara dan tengah Itali, tiada sangka di situ juga evolusi pertama beberapa strategi kesihatan awam utama bermula ketika zaman Pembaharuan.

Cordon Sanitaire dipenuhi dengan 4skar sepanjang barisan hadapan telah menghalang penularan wabak ke dalam negeri lalu memberikan impak negatif ke atas ekonomi seperti mana sekatan yang dikenakan ke atas industri, perdagangan dan perniagaan. Bandar-bandar yang mungkin lebih terlindung kini ekoran dinding zaman pertengahan telah menggaji pengawal bagi menghalang sesiapa yang cuba untuk masuk.

Jalan-jalan telah dinyahkuman dengan ranting pohon Juniper terbakar. Sementara itu, rumah yang dijangkiti, perabot dan tempat tidur telah disucikan dengan sulfur. Doktor-doktor memakai topeng muka w4bak yang berparuh memenuhi jalan-jalan sepertimana pegawai perubatan masa kini memakai pelitup mulut yang lebih ringkas.

Seterusnya sepertimana sekarang, kerisauan yang dinyatakan mengenai perkumpulan orang ramai lalu majlis awam dihalang dan sekolah serta pasar ditutup. Mereka yang sakit akan dibawa ke pusat kuarantin yang luas — ‘Lazaretti’ — sementara kontak akan diasingkan selama 40 hari di rumah atau di institusi besar jauh daripada dinding-dinding bandar.

Strategi-strategi ini menekankan peranan kerajaan di dalam pembendungan dan pengurangan sementara ia mencari jalan mengelak tercetus perasaan panik dan ketakutan. Walaupun ini merupakan zaman sebelum media sosial, khabar angin disebarkan dan sebilangan masyarakat pinggiran telah dituduh menyebarkan peny4kit itu lalu menimbulkan persoalan mengenai impak polisi rasmi ke atas kebebasan manusia.

‘Epidemik menyer4ng daripada luar dan dibawa masuk ke dalam’

Samuel Cohn, Profesor Sejarah Pertengahan, Universiti Glasgow dan penulis buku Epidemik: Benci dan Belas Kasihan semenjak Wabak di Athens hingga AIDS (Oxford, 2018)

Saya menumpukan pada salah satu aspek epidemik, malah salah satu daripada sumber sejarah semenjak dahulu kala hingga abad ke-19 telah kebanyakanya melaporkan mengenai tindak balas manusia.

Sekurang-kurangnya semenjak awal 1980an dan HIV/AIDS, tindak balas berkaitan epidemik sepanjang masa tertumpu hampir sepenuhnya kepada rasa curiga, menyalahkan dan keganasan kepada orang miskin, orang luar dan mangsa penyakit. Ini mudah untuk dibayangkan.

Epidemik selalunya menular dari luar, dibawa masuk ke dalam oleh perumah asing dan dianggap muncul ekoran kemiskinan dan pencemaran. Malah, kerenceman rasa benci dan keg4nasan lebih terpecah berbanding apa yang biasa dijangkakan.

Kemarahan dan keganasan biasanya bergerak melawan arus, daripada orang miskin kepada pihak kerajaan, terutamanya apabila pihak bangsawan mengenakan kuarantin jenis ganas dan tentera mencari mereka yang dirasakan sebagai inkubator penyakit — orang miskin — sepertimana wabak bubonik di penghujung abad ke 19 di benua kecil India. Orang miskin telah dikandangkan ke dalam kem pemisahan binatang lalu menyebabkan pember0ntakan dan orang ramai berkumpul beribu-ribu ramainya melawan bangsawan penjajah dan kerajaan tempatan.

Gaya kebencian boleh dilihat pada arah bertentangan juga sepertimana pember0ntakan kolera daripada zaman 1830an hingga abad ke 20. Sekali lagi, orang miskin menjadi pencetus keg4nasan manakala, pegawai perubatan menjadi mangsa utama bersama tuduhan mencipta penyakit bagi mengurangkan populasi orang miskin.

Bagaimanapun, sejarah menunjukkan tindak balas g4nas itu merupakan pengecualian terutamanya sebelum abad ke 19. Ternyata epidemik boleh menghapuskan perseteruan kelas sepertimana di antara bangsawan senat dengan marhaen di Rom abad ke-5.

Wabak juga boleh meningkatkan rasa belas kasihan seperti mana berlakunya perlimpahan sukarelawan awam dan pengorbanan diri merentas dunia ketika berlaku Influenza Hebat pada tahun 1918-20.

Persoalan yang timbul: mengapa berbeza? Semenjak 200 tahun yang dahulu, satu pembolehubah yang terlihatkan: kadar kem4utan (kadar pes4kit yang mati) dan bukannya kematian. Ketika kolera tahun 1830an dan Ebola kini, s3rangan ke atas pegawai perubatan dan kerajaan mengulangi perkara yang serupa: ‘Mereka masuk hospital, namun mereka tidak keluar hidup-hidup.’

‘Ketakutan dan kecurigaan meledak lebih cepat daripada mana-mana virus’

Patricia Fara, Bekas Presiden Persatuan British untuk Sejarah Sains dan Felo Emeritus Kolej Clare, Cambridge.

Epidemik membiak rasa takut dan curiga yang meledak lebih cepat daripada mana-mana virus. Ketika sebuah peny4kit misteri meletus, tindak balas pertama yang mengeruhkan ialah panik — perkara kedua adalah untuk mengenalpasti punca. Daripada sibuk mencari penawar, menyalahkan kononnya punca kepada peny4kit itu menunjukkan permasalahan yang sudah wujud di dalam masyarakat itu.

Pada awal 1980, ketika punca AIDS masih tidak diketahui, akhbar Amerika telah menuduh orang Afrika melakukan hubungan kelamin dengan chimpanzee, manakala agen Soviet mengesan punca di makmal penyelidikan US. Namun ketika homofobia menembusi antarabangsa, kebencian yang paling dahsyat dihalakan kepada Pes4kit Kosong, seorang pramugara homoseksual yang secara tidak adil telah dinamakan sebagai sumber penyakit tersebut.

Pada tahun 1665, ketika berlaku serangan bakteria paling jahat di England, suspek utama ialah Tuhan. Ekoran kekurangan sebarang penjelasan lain, masyarakat menyerbu gereja lalu berdoa untuk dibebaskan daripada apa yang mereka tafsirkan sebagai balasan Tuhan ke atas dosa mereka.

Di dalam novel separa beliau, Jurnal Tahun Wabak, Daniel Defoa menyatakan kekecohan memuncak apabila pengasingan paksa dibuktikan gagal. Selalunya, beliau menegaskan, ‘kejahatan perseorangan’ akan mengalahkan ‘kebaikan umum/awam’. Risau dijangkiti, banduan yang kononnya sihat telah merempuh pintu berkunci bagi mendapatkan makanan, mencuri rumah-rumah terbiar atau melarikan diri ke luar bandar lalu menyebarkan peny4kit berjangkit lebih luas.

Bagi mereka yang mampu mempunyai pengasingan luar bandar yang mewah, kadang-kadang menawarkan cuti sabbatikal yang produktif. Apabila dibebaskan daripada tugas-tugas beliau di Persatuan Diraja, Robert Hooke, seorang jurumiskroskop, telah menenggelamkan diri di dalam eksperimen dan membuat spekulasi mengenai fosil laut yang beliau temui di Surrey Downs.

Sementara itu, seorang pelajar sarjana muda Cambridge yang terkurung di kotej Lincolnshire buat sementara waktu mendakwa telah duduk di bawah sepohon epal lalu menerbitkan teori graviti dan menggunakan prisma bagi membuktikan matahari mempunyai warna seperti pelangi.

Namun sains tidak mampu untuk menerangkan mengenai sampar. Walaupun dengan lukisan pinjal beliau yang teliti, Hooke menafikan pengaruh mereka dan saintis moden tidak boleh menjamin pelindungan. Samada kita menyalahkan Tuhan atau seorang lelaki suci, ramai akhirnya akan m4ti ketika mana kebiasaan terganggu.

‘Cacar kekal satu-satunya peny4kit manusia yang berjaya dihapuskan’

Sandra Hempel, penulis Atlas Penyakit: Memeta Epidemik M4ut dan Penjangkitan daripada sampar kepada Virus Zika (White Lion, 2018)

Pada tahun 1970an, terdapat seorang pelajar yang akan menjadi salah seorang jurumikrobiologi klinikal terulung, telah dilarang untuk melakukan penyelidikan berkenaan peny4kit berjangkit. Ia sia-sia, ujar profesor beliau. Sekalung terima kasih buat vaksinasi dan antibiotik, epidemik peny4kit berb4haya seperti cacar, sampar, tifus dan malaria, akhirnya mengundurkan diri.

Bagaimanapun, hampir 50 tahun kemudian, cacar kekal sebagai satu-satunya peny4kit manusia yang berjaya dihapuskan. Buat masa sekarang, patogen baru telah muncul, menular daripada perumah haiwan kepada manusia, atau meletus keluar daripada habitat adat mereka di permukaan dunia yang terasing menuju ke dunia global.

Pada tahun 2002, telah muncul peny4kit jenis pneumonia yang tidak diketahui di China. Sindrom Pernafasan Akut Teruk atau SARS, sejenis koronavirus seperti COVID-19 dan selsema, telah membvnuh lebih 700 orang di Amerika Utara dan Selatan, Eropah dan Asia. Ebola mula dikenalpasti pada tahun 1976 namun ia terhad kepada wabak kecil di Afrika Tengah.

Kemudian tiba-tiba pada tahun 2014, ia melanda Afrika Barat dan lalu seluruh dunia. Dan saat tiba tahun 2016 pandemik HIV dan AIDS, di mana ia mendapat perhatian dunia pada tahun 1980an, telah bertanggungjawab ke atas sekurang-kurangnya 35 juta kem4tian. Bagi mendapatkan perbandingan sepadan, kita perlu kembali kepada abad ke-14 dan M4ut Hitam.

Seterusnya terdapat kemunculan pelik pada penyakit-penyakit yang lebih mapan. Pada tahun 1916, poliomielitis yang hanya diketahui sebelum ini melalui wabak kecil yang boleh dibendung telah meletus di New York dan membvnuh 6000 orang merentas US. Menjelang 1940-an dan 1950-an, polio menyebabkan kelumpuhan atau membvnuh lebih separuh juta orang seluruh dunia setiap tahun.

Dan kami masih tidak memahami mengapa, pada tahun 1918, influenza tiba-tiba mula membvnuh jutaan orang muda yang sihat sehingga menjadi pandemik global. Sebelum itu, kem4tian selsema hanya terhad pada mereka yang tua dan s4kit.

Walaupun kemajuan di dalam sains perubatan begitu menakjubkan semenjak lewat abad ke 19, patogen-patogen yang bertanggungjawab membawa penyakit epidemik nampaknya terbukti lebih lasak, tangkas dan sukar diramal berbanding apa yang dibayangkan oleh profesor zaman 1970-an. Pertarungan untuk mengatasinya nampak jelas masih ketinggalan jauh.

RUJUKAN:

History Today (4hb April 2020) What can History tell us about Epidemics. https://www.historytoday.com/archive/head-head/what-can-history-tell-us-about-epidemics